Telur Ayam Kampung VS Telur Ayam Biasa, Mana Lebih Berkhasiat?

Telur ayam memang menjadi satu makanan wajib di rumah. Kalau tak ada memang tak sah. Kena pulak kalau makan dengan maggie… Perghhh memang terangkat la. IMPIANA nak kongsikan dengan anda semua yang mana suka makan telur kena ambil tahu. Mana satu telur ayam yang lebih berkhasiat. Telur ayam kampung atau telur  ayam biasa mana satu yang terbaik.

Terdapat pelbagai jenis telur ayam di pasaran. Yang ada omega3 lah, organik, dan sebagainya. Tapi, apa beza antara telur ayam kumpung dan ayam biasa? Syaza Nutritionist berkongsi apa perbezaan dan telur ayam jenis mana yang lebih bagus. Namun dalam artikel ini, telur ayam kampung yang dimaksudkan adalah tertakluk kepaad ayam yang hidup berkeliaran dan bukan di kurung seperti terutamanya dalam tujuan komersial

Ramai yang tertanya-tanya ada beza ke telur ayam yang dihasilkan daripada ayam kampung dengan ayam biasa??

Kalau menurut USDA memang ada perbezaan. Jadi sebab ini ke telur ayam kampung menjadi pilihan hati??

Sekarang ini, harga minyak masak dah makin menaik. Dan lepas itu, kita guna banyak pula. Mana tak nya, cepat habis. Nak beli baru, duit pula habis. Haihh. Oleh sebab itu, kita kena cermat dalam menggunakan minyak masak supaya minyak itu bertahan lama. Sebab itulah hari ini, saya akan berkongsi dengan hampa semua, tips-tips yang anda boleh guna, dalam berjimat semasa menggunakan minyak masak. Mari kita lihat tips-tipsnya.

CARA SIMPAN MINYAK MASAK SUPAYA TAHAN LEBIH LAMA DAN BOLEH GUNA SEMULA.

Demi menjayakan cara ini, sebaiknya kita jangan biarkan minyak masak itu panas terlalu lama tanpa bahan. Seterusnya, pastikan suhu minyak mencapai dalam sekitar 180-190 darjah celcius dengan api yang sederhana semasa melakukan deep fried. Paling penting, tutup terus api setelah selesai memasak.

Ada sesetengah orang dia biarkan api terbuka walaupun dah selesai menggoreng makanan. Katanya, terlupa. Selepas itu, seharusnya menggunakan bekas kedap udara untuk menyimpan minyak masak yang telah digunakan. Cara lain pula, boleh juga menyimpan minyak dalam peti sejuk kerana minyak akan kembali suhunya balik apabila hendak menggunakannya.

Tambahan lain, apabila sudah selesai memasak, mesti anda akan mengangkat makanan dengan penapis bukan? Sebaik-baiknya menggunakan penapis teh jenis kain dengan bentukkan dalam bentuk kon untuk menapis sesuatu.

Dengan cara ini, anda sudah tahu untuk menjaga minyak masak dan cara menyimpannya dengan sebaiknya. Selepas ini, anda dah boleh guna minyak yang sama berulang kali.

Idea Dapur Pulau di negara Barat sudah lama dipraktikkan, tetapi di Malaysia masih ramai yang tidka berani untuk mencuba idea ini. Mungkin kerana faktor harga atau kekangan ruang menyebabkan elemen ini dilupakan. Itu bukanlah isu sebenarnya, apa yang anda perlukan adalah, ukuran saiz dapur yang tepat dan jenis dapur island yang sesuai mengikut kemampuan anda. Di sini IMPIANA senarikan beberapa jenis dapur pulau yang sesuai dan praktikal untuk memberi idea kepada anda semua.

2 Jenis utama Dapur Pulau

Terdapat dua jenis kounter pulau iaitu kounter pulau kekal (fix island kitchen) dan kounter pulau mudah alih (mobile/cart wheel island kitchen). Kebanyakan akan memilih untuk memasang  kounter pulau jenis kekal kerana ianya lebih mudah untuk dijaga berbanding jenis mudah alih. kaunter pulau mudah alih menjadi pilihan terutamanya buat anda yang mempunyai kekangan ruang. Namun, setelah digunakan posisikan kounter pulau mudah alih anda di kawasan yang bersesuaian.

Rekabentuk separa bulat (semi circle island kitchen)

Jika anda mementingkan aspek keselamatan di dapur, pilihan rekabentuk separa bulat adalah yang paling sesuai. Ia tidak berbucu serta runcing di bahagian hujung serta boleh mengelakkan dari berlakunya kemalangan semasa anda sedang sibuk memasak di dapur. Mungkin ianya tidak terjadi kepada anda, anak anda atau orang lain pasti menjadi mangsa.

Tambahan Unit gantung

Sudah memilik sebuah unit dapur pulau sudah cukup membuatkan dapur anda nampak moden dan elegan, tetapi tahukah anda jika disertakan sekali beberapa perkakas yang bergantung di atasnya, design dapur anda nampak lebih meletup berbanding biasa. Pertama, tambah hud sedutan udara dibahagian atas dapur (jika ada) untuk menyedut segala asap makanan atau pasang bar untuk dapatkan ruang pengstoran ekstra. Bar ni boleh lah jadi tempat anda sangkutkan kuali, serta pan

Kepelbagaian fungsi

Kitchen Island dicipta untuk pelbagai kemudahan di dapur daripada hanya digunakan sebagai tempat makan serta penyediaan bahan masakan, ia terus dimajukan dengan fungsi lain seperti gabungan antara meja makan dan ruang simpanan (mempunyai rak dan laci), meja makan dan singki, akhir sekali, gabungan tiga komponen iaitu, singki, dapur memasak dan meja makan.

Pulau Kabinet

Cabinet Island seperti ini direka khas untuk simpanan pelbagai barangan di bahagian dapur selain daripada storan di atas kabinet. Selalunya island sebegini dilengkapi dengan ruang simpanan yang lebih luas berbanding di kabinet dapur. Di bahgian atasnya, permukaan padu seperti granit, marmar atau solid surface menjadi pilihan. Ini kerana, permukaan atas kounter pulau ini perlu padu untuk membolehkan anda berkerja dengan selesa. Adalah molek untuk anda letakkan sekali beberapa suis elektrik untuk memudahkan tugas anda di dapur.

Kabinet Pulau Dua Tingkat

Rekaan ini kebiasaanya menjadi pilihan restoran dan kafe. Seperti kabinet pulau pelbagai fungsi, bahagian santapan di tinggikan sedikit untuk mengurangkan konflik antara fungsi yang berbeza.

Pilih langsir ikut kesesuaian dinding, elak rugi bila dah tempah tapi tak sesuai. Adakalanya terlepas pandang dek rambangnya mata memilih itu dan ini untuk ruang kediaman. Maklum sahaja semua yang disajikan di premis hiasan kediaman, cantik-cantik belaka dan adakala kita terbuai dek rekaan atau corak kemasan lembut yang menawan sehingga terlupa situasi sebenarnya di kediaman kita.

Namun itu bukan satu masalah jika kita sendiri tahu apakah yang patut kita perolehi untuk dinding dan jendela. Berikut dikongsikan enam tip ringkas untuk menghias jendela yang sesuai dengan dinding rumah anda.

DINDING RENDAH

Ilusi ini juga membantu anda menyerlahkan tata hias yang lebih kemas dan elegan sebagaimana acap kali anda lihat di hotel lima bintang. Jika siling kediaman anda rendah, cari corak jejalur dan susun lah secara vertikal (menegak) mahu pun horizontal (melintang). Garisan ini selalunya memberi ilusi pada mata dan menjadikan ruang tampil luas dari yang sebenar.

DINDING TINGGI

Adakala kita terlupa jendela kediaman kita bukan sebagaimana kediaman lain yang jauh lebih rendah. Selalunya jendela yang tinggi menyebabkan kain langsir menjadi senteng. Jangan malu segan untuk menambah fabrik di bawah mahu pun ¾ dari kaki fabrik langsir . Tambahkan 6 inci hingga 9 inci lebar kain tambahan dan jahit lah dengan kemas sambungannya agar membentuk garisan mewah di atas teks kain tersebut.

Manakala bagi dinding, jika anda bermain dengan kertas dinding, tidak salah jika memilih corak flora fauna yang samar atau ilusi pokok menjalar tinggi bagi kanak-kanak agar dinding yang agak tinggi ini nampak lebih menarik dan disempurnakan dengan hiasan yang ideal. Gantungan ala vertikal juga digalakkan.

DINDING ADALAH JENDELA

Bagaikan akuarium, kediaman urban kini dilitupi dengan cermin jarang baru pada hampir keseluruhan dinding. Ini adalah kerana kebanyakan kediaman kini mempunyai gaya urban dan banyak menggunakan cermin jarang.

Anda boleh menutup dengan bidai roman yang juga kemas dan didatangkan dalam pelbagai corak dan boleh juga dipadankan dengan kemasan lembut. Kelebihan bidai Perancis ini adalah corak dan warnanya boleh ditukar-tukar oleh tuannya. Anda juga boleh menggunakan bidai horizontal bagi menyukat cahaya yang tidak diperlukan dengan lebih berkesan.

PADANAN IDEAL

Pastikan anda melihat dinding kediaman sebelum bertindak memilih langsir yang serasi. Apakah jenis kemasannya dan apakah pula warnanya yang dipilih. Anda perlu peka dengan kesesuaian ruang juga. Misalnya ruang dipalitkan dengan rona tanah dengan konsep harmoni.

Pastikan anda tidak memilih rona yang bertentangan dengan skema warna yang mendominasi ruang agar pandangan fokus mata anda tidak bertelagah di dalam satu ruang. Sebaliknya pilihlah rangkaian warna tanah yang ideal buat ruang tersebut agar teradun sempurna.

Begitu juga jika ruang sudah sarat dengan hiasan dan corak dari kertas dinding. Tergamakkah kita mengenakan langsing bercorak sarat berwarna terang? Pilihan rona pastel yang lebih tenang dan melegakan pandangan di ruang tersebut.

Awas, pastikan jendela anda mampu memberi limpahan cahaya matahari dengan sempurna. Jika ruang tamu anda terkepung dengan bangunan atau tidak menghala ke arah matahari, pilihlah langsir renda yang bukan sahaja menarik malah tidak menghalang cahaya semula jadi secara total .

KESILAPAN LAZIM

Ramai di kalangan kita yang silap memilih rekaan langsir tanpa mengambil kira keserasian rekaan langsir dan konsep kediaman. Kita merasakan rekaan langsir tidak sama dengan konsep kediaman atau saiz kediaman. Namun antara yang lazim dilakukan adalah melangsiri pintu.

Misalnya:

*Memilih langsir swag di kediaman bersiling rendah dan sempit

*Memilih langsir berwarna kontra dengan dinding

*Memilih aras langsir yang agak senteng

*Memilih langsir ropol ala kedesaan dan dipadankan dengan gaya moden.

*Memilih kain bercorak sarat untuk langsir rekaan klasik berswag.


Wajib ada di setiap rumah kalau nak ringankan beban mengemas

Diskaun Hebat Pada Hari A&S

Penyedut hampa gas atau vakum Robotik Neatsvor, sebuah vakum pelbagai guna yang berteknologi tinggi, sebuah inovasi yang dikeluarkan oleh Neatsvor dan A&S. Vakum Robotik Neatsvor boleh melakukan kerja-kerja seperti memvakum, menyapu dan membersihkan lantai. Dilengkapi dengan teknologi kecekapan pembuatan, pembersih vakum ini boleh melakukan lebih daripada satu kerja pada satu masa. Wah! hebat bukan?

“Kami berbangga kerana diberi kesempatan untuk memperkenalkan A&S oleh Vakum Robotik Neatsvor selepas kejayaannya di China dan beberapa negara lain. Rakyat Malaysia bersikap terbuka dengan produk dan inovasi baru. Kami percaya bahawa A&S adalah pengeluar Vakum Robotik Neatsvor akan membantu banyak kerja rumah yang membebankan,” kata YC Ng, Ketua Pegawai Eksekutif A&S Distribution Sdn. Bhd, Malaysia.

A&S adalah sebuah jenama yang terkenal dengan produk kelengkapan rumah yang penting seperti televisyen, bar bunyi, pembesar suara, mesin basuh, dan peti sejuk. A&S bermula dalam industri hiburan dimana ia melengkapi rumah dengan bar bunyi dan pembesar suara. Kemudian, ia mula memberi fokus dalam menyediakan peralatan rumah yang mampu milik, tanpa menjejaskan kualiti.

Kerjasama pertama A&S dengan Neatsvor ini juga memperlihatkan A&S memperluaskan kepelbagaian produk yang ditawarkan di pasaran. Dengan membawa nama A&S oleh Pembersih Vakum Robotik Neatsvor, A&S akan menangkap pasaran yang lebih luas, terutamanya di bandar dimana pengguna sering mencari alternative dalam membantu mereka dalam melakukan kerja rumah.

Neatsvor V390 Robotic Vacuum Cleaner.

Neatsvor V390 Robotic Vacuum Cleaner1.

A&S pengeluar Vakum Robotik Neatsvor, yang dilancarkan pada 24 Julai 2019, datang dalam dua model; A & S oleh Neatsvor V390 Robotic Cleaner Robot dan A & S oleh Neatsvor X500 Robotic Cleaner Vacuum. Kedua-duanya adalah pembersih vakum robot pelbagai fungsi yang sangat berkesan. Vakum Robot V390 mempunyai berat sekitar 2.5kg, dilengkapi dengan ciri-ciri seperti penyapu atau penyeret pintar, persamaan mop, pengecasan automatik, perancangan pintar dan kawalan WiFi. Ia boleh menyesuaikan kuasa sedutannya secara automatik, mengikut mod pembersihan yang berbeza.

Sementara itu, Pembersih Vakum Robot X500 memiliki empat mod pembersihan yang direka untuk memenuhi keperluan yang berbeza. Ianya boleh dikawal dengan menggunakan aplikasi ataupun alat kawalan jauh. Ciri-cirinya termasuklah menyapu atau penyeret pintar, persamaan mop, kuasa sedutan yang kuat, perancangan pintar dan kawalan WiFi. Kedua-dua pembersih vakum mempunyai kapasiti 600ml kotak debu.

A&S juga melancarkan A&S Pembersih Vakum tangan tanpa kord S100 dan pembersih tanpa kord Cleany A100 yang beratnya lebih kurang 1.41 kg, mempunyai ciri-ciri seperti kuasa sedutan yang kuat (sekitar 8,000 Pa), pembersihan satu kunci, fungsi sentuhan, penapis HEPA, dan tanpa kord. Manakala, pembersih tanpa Kord Cleany S100 boleh diposisikan dengan baik dalam keadaan lurus bagi menyeimbangkan berat yang optimum dan mudah dialihkan. Seberat 1.42 kg, ia dilengkapi penapisan mesin HEPA keseluruhan dan sedutan yang kuat, lebih kurang 20,000 Pa. untuk pembersihan di mana sahaja. Ia juga mudah dipegang dan dibawa. Kedua-dua model ini datang dengan jaminan satu tahun, di mana A & S menawarkan pertukaran unit baharu untuk unit yang rosak.

A100 .

Sebalik ini, A&S bukan sahaja mengeluarkan perkakas elektrik rumah malahan pemilik syarikat ini iaitu Ketua Pegawai Eksekutif A&S, YC Ng dan Ketua Pegawai Eksekutif Neatsvor, Wayne ditemani Iverson Li, Ketua Pegawai Eksekutif Shenzhen Yiisu Cultural Co. Shenzhen Yiisu Cultural Co merupakan pemegang hak harta intelek untuk pelbagai kartun, komik dan watak-watak filem dan ini merupakan kerjasama pertama A&S dengan Shenzhen Yiisu Cultural Co. Dengan ini pelanggan akan dapat melihat watak DC Comics pada produk A&S pada masa akan datang. WOW! pasti ramai yang tidak sabar untuk melihat dan menanti keluaran produk daripada A&S ini.

Mesti ramai yang sudah berasa teruja untuk memulakan perjalanan pulang ke kampung untuk menyambut Hari Raya Aidilfitri yang bakal menjelang tidak lama lagi. Namun begitu, anda juga dinasihatkan untuk berhati-hati dalam berseronok.

Bukan apa, khuatir nanti jika sudah sampai di kampung baru teringat rumah tak dikunci rapi. Nanti mula lah rasa tak senang duduk beraya apabila kediaman yang ditinggalkan berada dalam keadaan yang tidak selamat.

Jadi, pastikan sebelum anda memulakan perjalanan pulang ke kampung halaman, pastikan anda telah lakukan 10 perkara ni:

1) Pastikan pintu dan tingkap rumah telah ditutup dan dikunci dengan baik supaya tidak mudah dipecah atau diumpil oleh penjenayah.

2) Pastikan alat keselamatan tambahan seperti rantai dengan ibu kunci (padlock) dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

3) Jika ada “auto timer” lampu. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi setiap hari.

4) Pastikan alat penggera dipasang dan berfungsi dengan baik jika ada.

5) Jangan biarkan binatang peliharaan kebuluran semasa bercuti.

6) Maklumkan kepada jiran yang tidak pulang ke kampung dan berikan nombor telefon yang mudah dihubungi dalam jangka masa semasa ketiadaan di rumah.

7) Pastikan tiada barangan kemas seperti emas, wang tunai, barang berharga dan sebagainya di dalam rumah atau disimpan di tempat yang selamat.

8) Hentikan langganan suratkhabar bagi mengelakkan penjenayah mengetahui rumah ditinggalkan kosong.

9) Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan di rumah.

10) Maklumkan kepada pegawai atau anggota bertugas di bilik gerakan polis apabila bercuti dengan menghubungi nombor telefon ibu pejabat polis berdekatan dengan tempat tinggal dan berikan maklumat seperti Nama, Alamat, Nombor telefon yang mudah dihubungi, Tarikh berlepas dan balik juga nombor dan jenis kenderaan yang ditinggalkan semasa cuti.

Baru-baru ini kisah seorang lelaki terkena renjatan elektrik kerana sedang membaiki lampu meja dengan tidak disangka-sangka. Inilah yang dikatakan malang tidak berbau, siapa yang menyangka akan perkara sebegini bukan.

Seorang lelaki warga tempatan dipercayai terkena renjatan elektrik ketika membaiki lampu meja di rumahnya di Jalan Badik, Kampung Melayu dekat Kulai, awal pagi tadi.

Ketua Polis Daerah Kulai Superintendan Tok Beng Yeow berkata mangsa berumur 39 tahun itu ditemukan dalam keadaan terbaring kaku oleh isterinya pada 6 pagi.

Katanya pemeriksaan awal menemukan kesan lecur kehitaman di paha kiri mangsa, dipercayai akibat renjatan itu. “Menurut isteri mangsa, suaminya membaiki lampu meja berseorangan sebelum ditemukan terbaring dan tidak sedarkan diri.

“Mangsa disahkan meninggal dunia oleh pihak hospital yang tiba di lokasi kejadian dan mayat dibawa ke Hospital Temenggong Seri Maharaja Tun Ibrahim, Kulai untuk dibedah siasat,” katanya dalam kenyataan.

Menurut Tok, pemeriksaan oleh pihak Tenaga Nasional Berhad (TNB) di tempat kejadian mendapati renjatan elektrik itu berpunca daripada pendawaian dalaman pengguna dan tidak melibatkan pemasangan pihak TNB.

Katanya kes diklasifikasikan sebagai kematian mengejut.

— BERNAMA

Sumber: Astro Awani

Arus elektrik yang melalui tubuh badan (badan manusia adalah pengalir elektrik) berpotensi menyebabkan individu itu mengalami kecederaan pada bahagian yang tersentuh (thermal burns), berlakunya kecederaan dalaman pada otot atau organ dan gangguan pada degupan jantung yang boleh mengakibatkan renjatan (cardiogenic shock).

Seseorang yang terkena petir pula boleh ditakrifkan sebagai terkena percikan elektrik berkuasa tinggi dalam masa sangat singkat.

Dari segi fiziknya, kesan percikan petir tidak boleh dibandingkan dengan tenaga elektrik yang dijanakan untuk kegunaan rumah atau industri.

Dari itu, perbincangan mengenai kedua-dua tajuk ini akan ditumpukan kepada kesan dari sudut perubatannya sahaja.

EPIDEMIOLOGY

Statistik di Malaysia:

Tiada perangakaan tepat untuk  menghuraikan berapa banyak kecederaan atau kematian yang berlaku di Malaysia setiap tahun.

Banyak cerita berkenaan renjatan elektrik atau panahan petir didedahkan melalui berita-berita akhbar khasnya tentang kemalangan yang berlaku di tempat kerja atau kejadian kejadian kabel elektirk.

Di Amerika syarikat, ditaksirkan seramai 1000 kematian berlaku akibat renjatan elektrik dengan kadar kematian mencecah 3-5%.

PUNCA RENJATAN

Kebanyakan kes yang melibatkan warga dewasa belaku kerana terdedah kepada punca elektrik semasa kerja.

Kemalangan melibatkan remaja pula berlaku atas sifat ingin tahu dan aktiviti berisiko yang mendedahkan remaja ini kepada bahaya renjatan elektrik.

Bayi dan kanak-kanak kecil pula terdedah kepada sumber elektrik di rumah kerana menganggap perkakasan elektrik sebagai mainan atau bahan untuk dimakan (gigitan).

Bahaya renjatan elektrik bergantung kepada faktor berikut:

Arus elektrik (lebih tinggi maka lebih tinggi risiko kematian) Tempoh (lebih lama terkena renjatan, lebih tinggi risiko kematian) Perjalanan arah arus dalam tubuh (jika melalui jantung, risiko kematian sangat tinggi) Voltan (lebih tinggi voltan, lebih rendah rintangan dan lebih tinggi risiko kematian).

GEJALA/TANDA

Seseorang yang terkena renjatan elektrik mungkin tidak menunjukkan sebarang tanda luaran atau dengan jelas mengalami gejala kecederaan akibat kesan terbakar.

Ada mangsa renjatan yang  pengsan/tidak sedarkan diri  akibat  renjatan pada saraf ataupun jantung (cardiac arrhythmia).

Secara umumnya, kecederaan akibat  elektrik terbahagi kepada:

Kecederaan Akibat Bahagian Tubuh Yang Terbakar (Electrical burns wounds)

Bahagian yang terbakar biasanya paling teruk pada tempat yang bersentuh (sumber elektrik dan pembumian).

Selain daripada kecederaan luaran, kontraksi otot boleh berlaku dan mengakibatkan kecederaan pada tengkuk, tulang belakang atau organ dalaman.

Sebarang perubahan bentuk (deformity) mungkin berlaku akibat kepatahan tulang.

Keseriusan kecederaan bahagian tubuh yang terbakar bergantung pada sumber kuasa elektrik.

Kecederaan voltan tinggi (500-1000 volts) mencederakan tubuh badan melalui proses pemanasan dalaman.

Hakikatnya lebih ramai mangsa maut akibat luka terbakar berbanding kesan arus elektrik itu semata-mata.

SERANGAN JANTUNG (Venticular Fibrillation)

Bekalan elektrik AC di rumah-rumah di Malaysia (240 volts) pada kadar 50Hz.

Jika terkena pada kawasan dada, otot-otot jantung boleh menguncup serentak dan berlaku serangan jantung (ventricular fibrillation).

Manakalah untuk arus DC pula, arus sehingga 300 to 500 mA diperlukan.

Serangan jantung jika tidak dirawat serta merta boleh mengakibatkan kematian.

KESAN KEPADA SISTEM SARAF

Arus elektrik menganggu fungsi saraf terutamanya pada otak, jantung dan paru-paru.

Pendedahan kepada arus elektrik pada saraf pula berpotensi menyebabkan kerosakan saraf atau neuropati.

Arus elektrik yang melalui otak boleh menyebabkan mangsa pengsan dan tidak sedarkan diri.

Arus yang melalui jantung pula menyebabkan serangan jantung seperti diterangkan di atas.

Kesan Radiasi Haba Pancaran (Arc-flash Hazards)

Pancaran sinar cahaya (arc flash) yang terhasil daripada  renjatan elektrik atau panahan petir adalah pancaran berhaba tinggi.

Pancaran haba ini boleh menyebabkan kebakaran teruk pada bahagian tubuh badan yang terdedah begitu juga pada persekitaran kawasan kulit yang berhampiran.

Kesan Panahan Petir

Panahan petir pula menyebabkan kecederan melalui beberapa cara:

Terkena renjatan elektrik dari petir secara langsung (jarang berlaku).

Melalui renjatan elektrik apabila mangsa tersentuh bahan (pengalir letrik) yang terkena petir (contoh talian telefon di rumah atau besi tempat berlindung dari hujan).

Melalui renjatan elektrik dari bumi tempat berpijak.

Kecederaan akibat kesan sampingan objek-objek berhampiran yang disambar petir.

Kecederaan akibat terpelanting apabila terkena dentuman petir atau kesan dari kesan dentuman (barotrauma).

Majoriti kecederaan berpunca daripada kesan dentuman (barotrauma) kepada persekitaran seperti pada bumi, dahan pokok dan lain-lain objek yang berhampiran.

Kecederaan yang  berpunca dari panahan petir secara langsung atau kecederaan akibat kebakaran dalaman jarang berlaku.

Kematian akibat  panahan petir berpunca daripada kesan renjatan kepada sistem denyutan jantung atau kerosakan pada sistem saraf.

KOMPLIKASI

Komplikasi kepada kecederaan akibat renjatan elektrik/petir bergantung kepada kecederaan yang dialami seperti yang diterangkan di atas dan dihuraikan di bawah:

Akibat bahagian tubuh yang terbakar:

Kulit – Bergantung kepada keluasan kawasan yang terbakar(body surface area) dan di mana ianya berlaku. (rujuk bahagian perawatan kecederaan akibat kebakaran)

Otot – Kematian sel otot yang teruk  perlu dirawat melalui pembedahan membuang tisu-tisu yang mati malah adakalanya amputasi diperlukan.

Organ Dalaman – Bergantung pada bahagian organ yang terbakar. Kecederaan sehingga melibatkan organ dalaman biasanya berakhir dengan kematian kerana melibatakan renjatan bervoltan tinggi.

Jantung – Serangan jantung jika tidak diberi rawatan serta merta biasanya mengakibatkan kematian.

Sistem Saraf – Renjatan elektrik yang menyebabkan kecederaan otak boleh menyebabkan berlakunya kerosakan otak/saraf yang kekal dan mengakibatkan mangsanya mengalami sawan, kelumpuhan, atau  perubahan personaliti

RAWATAN

Rawatan Di Rumah

Renjatan elektrik bervoltan rendah dan sekejap masa biasanya tidak menyebabkan sebarang kemudharatan atau hanya luka sedikit yang boleh dirawat di rumah.

Bagi semua renjatan bervoltan tinggi atau kecederaan yang mengakibatkan bahagian tubuh terbakar, rawatan selanjutnya di hospital perlu dilakukan.

Walau bagaimanapun, jika rawatan di rumah ini tidak berhasil, sila dapatkan nasihat lanjut untuk rawatan atau suntikan tetanus jika perlu.

Bagi semua kes ibu hamil yang mendapat renjatan elektrik, mereka perlu mendapat pemeriksaan susulan dan rawatan di hospital.

Rawatan Doktor

Semua kes renjatan bervoltan tinggi (500 volts ke atas) perlu mendapat rawatan di Unit Kecemasan di Hospital

Perkara berikut perlu diberi perhatian:

Sebarang kecederaan atau kesan terbakar pada kulitSejarah pengsan sewaktu terkena renjatanSebarang aduan kekebasan, sesemut, kelumpuhan/kelemahan pada pergerakan, penglihatan, pendegaran atau masalah bertuturSemua kes ibu hamil terutamanya jika 20 minggu keatas

Lain-lain gejala yang serius

Ujian Klinikal

Semasa pemeriksaan dilakukan, keutamaan diberi kepada berlakunya sebarang kecederaan pada organ dalaman, sistem otot/tulang, jantung dan  sistem saraf.

Pegawai perubatan akan menjalankan ujian-ujian berikut berdasarkan kepada sejarah insiden yang berlaku  dan pemeriksaan fizikal yang dilakukan.

Ujian ECG bagi memeriksa jantungUjian Full Blood Count bagi mengenalpasti kepekatan darah (jika berlaku perdarahan atau kemungkinan jangkitan) Ujian air kencing UFEME bagi melihat kehadiran enzim otot (myoglobinuria) bagi kecederaan otot yang serius.

Ujian X-ray sekiranya diperlukan bagi melihat sebarang kemungkinan berlakunya kepatahan semasa terkena renjatan.

CT scan jika diperlukan apabila kecederaan kepala berlaku atau mangsa renjatan separa sedar

Rawatan Kecemasan Semasa Mangsa Terkena Renjatan

Padamkan bekalan alat elektrik atau jika perlu, bekalan elektrik pada suis utama di rumah atau di tempat kerja.

Mematikan alat elektrik TIDAK memberhentikan arus elektrik.

Dapatkan bantuan kecemasan.

Dial 991 untuk ambulan dan paramedikJika bekalan elektrik tidak dapat dimatikan, gunakan objek bukan pengalir elektrik kering seperti kayu atau alas kaki getah untuk menolak mangsa dari sumber elektrik.

Pastikan berdiri di atas bahan bukan pengalir seperti alas kaki getah.

JANGAN sama sekali cuba menyelamatkan mangsa jika insiden ini berlaku di kawasan bervoltan tinggi.

Setelah dipisahkan dari punca elektrik, periksa mangsa untuk pernafasan dan denyutan jantung.

Jika tiada, lakukan CPR.

Jika mangsa mengalami luka terbakar, tanggalkan pakaian dan jiruskan dengan air mengalir sederhana sejuk hingga kesakitan hilang.

Beri rawatan kecemasan sepertimana biasa kepada luka terbakar.

Tunggu di sisi mangsa sehinggalah bantuan tiba.

Sekiranya mangsa mengalami trauma akibat terpelanting dari kawasan renjatan elektrik, pastikan tengkuk tidak digerakkan jika dikhuatiri berlaku kecederaan pada saraf tunjang.

Berikan rawatan kecemasan kepada kecederaan luka atau kepatahan yang berlaku seperti biasa.

JANGAN LAKUKAN INI

Menghampiri mangsa yang terkena renjatan bervoltan tinggi sehinggalah suis dimatikan sepenuhnya atau ada risiko letupan berlaku.

Menyapu ais, mentega, minyak atau sebarang dressing melekat pada luka terbakar.

Jangan buangkan kulit yang mati atau memecahkan lepuh pada kulit. Jangan sentuh kulit seseorang yang sedang terkena renjatan elektrik.

RAWATAN PERUBATAN SETERUSNYA

Rawatan diberi bergantung kepada keterukan kecederaan akibat terbakar (burns wound) dan jika berlaku kecederaan-kecederaan sampingan.

KECEDERAAN AKIBAT TERBAKAR (burns wound)

Minor: Rawatan krim antibiotik dandressing. Kecederaan lebih teruk mungkin memerlukan pembedahan untuk membuang tisu-tisu mati atau bagi tujuan skin grafting.

Kecederaan serius pada lengan, kaki atau tangan ada kalanya memerlukan pembedahan untuk membuang otot-otot yang terbakar sehinggalah kepada amputasi sekiranya diperlukanLain-lain kecederaan yang memerlukan perhatianKecederaan mata memerlukan pemeriksaan dan rawatan oleh doktor mataKepatahan memerlukan rujukan kepada doktor otopedik bagi tujuan rawatan seterusnya (splinting, casting atau pembedahan).

Kecederaan organ dalaman memerlukan pemerhatian dalam wad atau pembedahan jika diperlukan.

PENCEGAHAN

Langkah-langkah pencegahan daripada terkena renjatan elektrik bergantung kepada usia.

KANAK-KANAK DI BAWAH 12 TAHUN

Kebanyakan renjatan berlaku kerana kerosakan pada alat atau kabel elektirk. Pastikan alat-alat elektrik dan kabel elektrik dipantau untuk sebarang kerosakan dan jika perlu dibaiki atau digantikan.

Jangan benarkan kanak-kanak bermain dengan kabel dan soket elektrikHadkan penggunaan soket tambahan mengikut sukatan (diukur dalam amps) yang disyorkan oleh peralatan elektrik tersebut Perbaharui kabel lama atau soket yang tiada pembumian kepada sistem terkini (grounded 3 pronged system).

Elakkan penyambungan elektrik berdekatan kawasan basah (sinki, bilik mandi) atau dapatkan nasihat professional jika penyambungan di kawasan sebegini diperlukan.

KANAK-KANAK 12 TAHUN DAN KEATAS

Kebanyakan kecederaan berlaku akibat perbuatan berisiko dan  ingin tahu kumpulan remaja.

Kejadian melibatkan remaja berlaku apabila mereka menceroboh masuk sistem janakuasa bervoltan tinggi TNB atau  di landasan tren elektrik berkuasa tinggi.

Pendedahan kepada bahaya kepada perbuatan ini perlu diterangkan kepada golongan remaja di rumah ataupun di sekolah.

WARGA DEWASA

Selalulah berhati-hati dalam mengelakkan kecederaan terkena renjatan semasa berurusan dengan peralatan elektrik. Pastikan suis dimatikan sebelum melakukan sebarang aktiviti dengan sistem elektrik.

Jika tidak pasti, libatkan professional dalam sebarang sambungan di rumah. Elakkan penggunaan peralatan elektrik berhampiran kawasan basah dan jangan berdiri di kawasan berair semasa mengendalikan peralatan elektrik.

Hentikan sebarang aktiviti luar rumah ketika ribut petir. Cari perlindungan di dalam bangunan atau jika terpaksa berlindung di luar, elakkan berada di bawah pokok atau berhampiran objek besi.

Besi itu sendiri bukan satu tarikan kepada petir, tetapi ia berupaya mengalirkan arus elektrik kepada mangsa yang bersentuh dengannya.

REHABILITASI

Pemulihan daripada renjatan elektrik bergantung kepada jenis dan keterukan kecederaan yang dialami. Bagi mereka yang mengalami kecederaan pada bahagian kulit yang terbakar (superficial burns wounds), kepulihan bergantung kepada peratusan tubuh yang terbakar (body surface area) dan tahap intensitinya.

Mereka yang  tiada sebarang kecederaan teruk pada bahagian yang terdedah atau  terkena renjatan elektrik, pesakit akan pulih seperti biasa tanpa masalah dan tidak memerlukan rehabilitasi.

Harus diingati bahawa jangkitan kuman pada luka terbakar akibat renjatan elektrik adalah punca utama kematian bagi mangsa yang sempat dimasukkan ke hospital.

Kecederaan pada otak baik kesan langsung daripada renjatan atau kerana terjatuh atau terhantuk  yang serius boleh menyebabkan kecederaan kekal pada otak yang mengakibatkan sawan, lumpuh atau perubahan personaliti.

Kecederaan akibat kepatahan tulang kerana terjatuh, terhumban  dan sebagainya, dirawat seperti mana dijelaskan di bawah tajuk rehabilitasi  kepatahan.

Sambutan Krismas dan tahun baru 2022 akan lebih bermakna dari tahun sebelumnya. Warna pilihan 2022 yang lebih menyerlah dan menyinar. “Buang yang keruh, ambil yang jernih” mungkin merupakan perumpaan yang menyatukan rakyat Malaysia apabila berkaitan dengan tahun 2021.

Bagi kebanyakan daripada kita, 2021 adalah tahun untuk “tunggu dan lihat” dalam kita menilai semula apa yang paling bermakna buat diri kita: keluarga, rakan-rakan, kediaman dan dunia di sekeliling kita. Namun, ganjaran terbaik datang kepada mereka yang sabar, dan dalam situasi ini, satu-satunya cara untuk mara ke hadapan adalah dengan memandang ke atas.

Ya, ke atas. Pepatah yang mengatakan apabila anda jatuh (ini tidak bermakna kami mengatakan ia benar-benar terjadi kepada anda), satu-satunya jalan yang tinggal adalah untuk memandang ke atas. Walaupun tidak ramai yang mengalami kejatuhan, kita bersama-sama berharap untuk mara ke hadapan dan memandang ke atas, ke langit yang cerah dan tahun baru yang jauh lebih menggembirakan.

Oleh itu, dengan kedatangan Krismas dan Tahun Baru, tiada cara yang lebih baik berbanding memulakannya dengan menghias untuk mengekspresi diri dan mencipta semula ruang peribadi anda. Inilah masanya untuk menghias semula dan memberi sentuhan baharu kepada kediaman anda. Sama ada anda merancang skim warna yang penuh dengan warna merah, hijau dan emas, atau sesuatu yang sesuai sepanjang zaman, kami mempunyai beberapa cadangan untuk mengubah ruang kediaman anda agar dapat bertahan seiring dengan peredaran masa, dan diilhamkan daripada Warna Terbaik 2022 AkzoNobel – Bright SkiesTM dan serta pelengkapnya.

Ruang Tamu
Ruang tamu yang menjadi tumpuan utama dalam sesebuah kediaman adalah tempat di mana semua orang meluangkan paling banyak masa. Sama ada bersama keluarga dan rakan-rakan atau menikmati secawan kopi pada waktu petang – ruang tamu adalah ruang pertama yang menetapkan mood dan suasana kerana ia merupakan titik tumpuan di rumah anda semasa musim perayaan.

Perayaan

Warna merah lembut AkzoNobel Santa Rosa (10YR 37/143) membantu anda mencetuskan suasana perayaan yang menetapkan mood di ruang semua orang berkumpul dan berinteraksi antara satu sama lain. Dengan musim perayaan yang bakal tiba, perhiasan tambahan seperti pokok Krismas di ruang tamu pastinya akan memeriahkan lagi suasana perayaan.

Moden

Krismas tidak bermakna semuanya perlu berwarna merah. Warna hijau adalah satu lagi warna yang menjadi pilihan semasa Krismas. Melambangkan perkembangan dan pembaharuan, warna hijau boleh dikaitkan dengan merapatkan hubungan yang biasanya terjalin di ruang tamu. Warna Creme Brulee (00YY 26/220) dan Pale Clover (30GY 41/173) pula memastikan ruang tamu anda kekal menawan sepanjang masa, sesuai untuk setiap luangan masa bersama yang tersayang.

Ruang Makan
Apabila menghias ruang makan, warna yang terang sesuai sekali untuk digunakan. Ruang makan juga merupakan ruang untuk berinteraksi dan berbual sambil menikmati hidangan, dan oleh itu, ia juga perlu diberi perhatian sewajarnya. Anda boleh memilih warna yang lembut dan menambah hiasan perayaan atau mencuba tema hiasan tradisional Krismas dengan warna merah yang lebih berani.

Perayaan

Menyerikan ruang makan dengan warna dapat menambah kemeriahan sesuai dengan suasana perayaan. Sedikit sentuhan seperti warna merah di sekeliling tingkap dapat menaikkan seri, menambah keriangan di ruang yang pastinya dipenuhi kegembiraan. Warna yang dipaparkan pada set ini ialah Rich Blush (29YR 27/355).

Moden

Mencari warna yang kelihatan menarik sepanjang masa? Cuba beige! Warna yang dipaparkan pada set ruang ini ialah Brave Beige (00YY 63/067), warna pilihan untuk mereka yang mahukan sentuhan inventif dan memberi inspirasi. Latar cerah yang disuai padan dengan pelbagai blok warna tidak akan kelihatan lapuk dek zaman.

Bilik Tidur
Bilik tidur adalah tempat anda bangun pada waktu pagi dan seharusnya cerah dan ceria untuk memulakan hari dengan baik. Ruang tamu, ruang makan dan dapur sering dihias semasa waktu perayaan, namun bilik tidur biasanya tidak diberi perhatian apabila menata hias ruang untuk memberi nafas baharu.

Perayaan

Buat bilik tidur kelihatan segar dan luas dengan tona hijau lembut Khaki Mists (30YY 17/209) dan biru kelabu, Brooding Storm (87BG 27/077) pada dinding dan perkakasan kayu di bahagian bawah, dan gunakan Blueberry Mash (14BB 55/113) di bahagian atas. Ini akan membawa tumpuan ke bahagian atas, memberi ilusi ruang yang lebih tinggi. Warna-warna ini merupakan tona sejuk yang dapat menambah keselesaan di dalam bilik.

Moden

Set ruang ini diinspirasi daripada tona sejuk seperti Grey Jeans (45GY 55/052) dan Blueberry Mash (14BB 55/113) yang dapat menaikkan seri dan membuat bilik tidur kelihatan segar. Warna hijau menyerupai daun dari pokok Krismas dan warna biru pula diilhamkan daripada langit yang cerah di pagi Krismas.

Tidak kiralah yang mana satu skim warna menjadi pilihan anda, matlamat utama kami adalah untuk memberi inspirasi kepada anda untuk mentransformasi dan memberi nafas baharu kepada kediaman anda. Dengan kedatangan tahun 2022, inilah masanya untuk mencipta gaya terkini yang lebih segar di rumah anda bagi meraikan tahun baru.


Mahu Pulang Ke Kampung Untuk Mengundi PRU-15, Pastikan 10 Langkah Keselamatan Ini Telah Dilakukan Sebelum Tinggalkan Rumah

Mesti ramai yang akan atau sudah memulakan perjalan untuk pulang ke kampung halaman masing-masing bagi menunaikan tanggungjawab untuk pergi mengundi Pilihan Raya Umum ke-15 (PRU15) yang bakal dijalankan pada 19 November depan.

Tetapi ingat, dalam kesibukan menunaikan tanggungjawab kepada negara, ada perkara lain yang lebih mustahak perlu ada lakukan iaitu langkah keselamatan sebelum pulang ke kampung. Bukan apa, khuatir nanti, dah sampai kampung baru teringat rumah tak dikunci rapi.

Jadi, pastikan sebelum anda memulakan perjalanan, pastikan anda buat 10 perkara ni:

1) Pastikan pintu dan tingkap rumah ditutup dan dikunci dengan baik supaya tidak mudah dipecah atau diumpil.

2) Pastikan alat keselamatan tambahan seperti rantai dengan ibu kunci (padlock) dipasang di tempat yang dianggap mudah dipecah masuk seperti pintu pagar hadapan dan belakang, pintu besi (grill) hadapan dan belakang rumah. Alat tersebut harus dipasang sebelum meninggalkan rumah.

3) Jika ada “auto timer” lampu. Pastikan lampu di sekeliling rumah (depan/belakang) dipasang mulai jam 6.00 petang hingga 7.00 pagi setiap hari.

4) Pastikan alat penggera dipasang dan berfungsi dengan baik jika ada.

5) Jangan biarkan binatang peliharaan kebuluran semasa bercuti.

6) Maklumkan kepada jiran yang tidak pulang ke kampung dan berikan nombor telefon yang mudah dihubungi dalam jangka masa semasa ketiadaan di rumah.

7) Pastikan tiada barang² kemas seperti emas, wang tunai, barang berharga dan sebagainya di dalam rumah atau disimpan di tempat yang selamat.

8) Hentikan langganan suratkhabar bagi mengelakkan penjenayah mengetahui rumah ditinggalkan kosong.

9) Meminta pertolongan jiran untuk menyimpan surat kiriman yang diletakkan di dalam peti surat atau pintu pagar dalam jangka masa ketiadaan di rumah.

10) Maklumkan kepada pegawai atau anggota bertugas di bilik gerakan polis apabila bercuti dengan menghubungi nombor telefon ibu pejabat polis berdekatan dengan tempat tinggal dan berikan maklumat seperti Nama, Alamat, Nombor telefon yang mudah dihubungi, Tarikh berlepas dan balik juga Nombor dan jenis kenderaan yang ditinggalkan semasa cuti.

Pernah tak jumpa serangga yang mempunyai kelongsong seperti kuaci tapi permukaannya bertektur pasir? serangga perosak ini bila tiba tempoh dewasanya akan bertukar menjadi kupu-kupu. Kelihatan menarik, namun serangga ini bahaya kepada anda.

Nama saintifiknya adalah Phereoeca Uterella atau lebih dikenali dengan nama kemitep. serangga ini dianggap bahaya disebabkan ia pemakan fabrik untuk meneruskan kehidupan. Sebab itu, kebiasanya serangga ini dijumpi di dalam almari atau timbunan pakaian lama. Untuk membentuk kepompom, serangga ini memerlukan debu, tanah atau pasir. adakalanya, kepomponya terbentuk dari kulit kayu yang lembut. Sebab itu, ia juga dikenali sebagai plaster bageorm.

Serangga ini memerlukan habitat yang lembab. Jenis fabrik yang menjadi ancaman utama untuk dimakan oleh serangga kecil ini adalah seperti sutera, fabrik berbulu dan adakalanya rambut manusia.

UNTUK MENGATASINYA, INI YANG WAJIB ANDA LAKUKAN
1. pastikan almari atau ruang simpanan baju anda tidak lembap
2. Jaga kebersihan rumah terutamanya dari longgokkan habuk dan barang-barnag yang tidak digunakan.
3. Pastikan pakaian betul-betul kering sebelum disimpan di dalam almari
Jika anda mengesan kehadiran kemitep, segera lakukan penyelenggaraan pada keseluruhan ruang dan musnahkan serangga yang dijumpai

Apakah nama dia? Stressful sebab selama ni ingat tak bahaya. Sekali dia menggigit plak..Update  : Already found out. It is Kamitetep / Phereoeca Uterella

Bagi anda yang sudah berkeluarga, sudah pasti mempunyai banyak kelengkapan barangan seperti toto atau comforter di rumah. Betul tak?

Apabila kelengkapan barangan ini banyak di rumah, sudah pasti ruang penyimpanan telah banyak digunakan bagi untuk menyimpan barang-barang tersebut dan ia boleh menjadi satu masalah kepada anda yang mempunyai ruang yang sangat terhad di rumah.

Jadi, masalah yang berlaku mungkin telah menjadi persoalan bagaimana cara dan langkah yang boleh dilakukan untuk mengatasinya.

Maka oleh itu, IMPIANA mahu berkongsi dengan anda semua cara paling mudah untuk menjimatkan ruang bagi penyimpanan toto dan comforter di rumah.

Caranya memang sangat mudah dan apa bahan yang cuma anda perlukan adalah plastik sampah hitam, vacuum dan tali getah. Bagaimana caranya, anda boleh menonton video tutorial di bawah:

Bila sebut tanam sayur pasti nampak tanah dan kebun yang seluas alam. Manakala, sebut mengenai ternak ikan pulak nampak kolam ikan kan? Rasa macam ni la alamatnya tak tanam sayur dan ternak ikan sampai bila-bila.

Zaman sekarang ni kalau boleh semua benda nak jimat, dengan perkhabaran makanan pun semakin berkurangan, harga barang meningkat. Sakit kepala kalau hendak fikirkan perkara macam ni. Hidup mesti diteruskan. Kalau jadi ketua rumah lagi pastinya runsing dengan keadaan masa kini. Banyak perut nak kena isi di rumah tu. Gaji tak la pula naik macam harga barang. Setiap masalah pasti ada jalan penyelesaiannya.

IMPIANA nak bantu followers IMPIANA di luar sana, jangan segan jangan silu. Paling penting ‘jangan malas’ hehehehe…

Tanam sayur sambil ternak ikan memang mudah memang senang. Tak perlu ada kebun atau kolam ikan yang anda bayangkan. Mempunyai tanah sekangkang kera pun boleh buat. Tak kisah la duduk di bandar atau di kampung semua boleh tanam sayur, ternak ikan.

Tahukah anda kenapa IMPIANA ajak tanam sayur dan ternak ikan? Sebab baja untuk sayur yang sihat dan segar datangnya dari hasil ternakkan ikan tersebut. Tak perlu pun tanam dan ternak secara berasingan. Ia boleh dilakukan sekali jalan, mudahkan. Dalam satu tempat anda oleh tanam sayur dan ternak ikan apa yang anda suka.

Konsep  tanam sayur dan ternak ikan ini dipanggil konsep aquaponik yang ramai kat luar sana rasa susah dan tak faham. Tak perlu pun bersusah payah untuk cari kawasan atau tempat yang luas untuk miliki sayur dan ikan yang segar. Anda boleh buat dekat rumah je.

Hasil dari tanaman ini juga memang menakjubkan. Sayur dan ikan yang anda ternak dan tanam ini akan sihat dan membesar dengan baik tanpa bahan kimia, kerana baja untuk sayur datangnya dari ikan yang anda ternak. Ikan yang anda ternak hanya perlukan nutrisi yang baik dari bahan makanan yang telah dikhaskan.

Tengok hasil dari tanaman Puan Maisarah ni. Pasti ramai yang akan gigit jari. Bermula dari kecil kecilan sehinggalah kini. Dari makan sendiri sampai boleh jual pada jiran tetangga keran sayuran yang ditanamnya terlalu subur.

Jika ramai yang dah tersangkut hati dengan konsep ini boleh PM IMPIANA untuk penyertaan workshop yang bakal IMPIANA adakan tidak lama lagi. Boleh la IMPIANA booking slot anda dulu.💋


5 Tanaman Hijau Perlu Ada Di Kediaman Pesakit Asma.

Secantik mana pun kediaman kamu itu, tidak akan benar-benar hidup kalau tidak dihiasi dengan pepohon hijau. Bukan sahaja mendamaikan, tanaman rumah sangat penting untuk pengudaraan segar. Bagi anda yang mempunyai masalah sesak nafas, 5 tanaman ini dapat membantu anda memberi udara yang segar dan bersih. Harmoni dari alam semula jadi ke kediaman anda dengan pilihan 5 tanaman hijau seperti dibawah:

1 – Peace Lily

Seperti namanya begitu jugalah fungsinya. Memberi damai ruang rumah yang didiami. Tumbuhan ini memerlukan pencahayaan terus dari luar jadi pastikan ia di sudut yang betul. Peace Lily juga dikenali sebagai the communicative plant yang mampu memberikan isyarat apabila ia perlu disiram dan dijaga.

TIP: Ruang luas putih dan bersiling tinggi mampu menyerlahkan Peace Lily di kediaman.

2 – Dieffenbachia Camilla

Tempatkan di ruang cahaya. Suhu sesuai untuk tumbuhan ini adalah di bawah 65 darjah. Pun begitu, ia agak rapuh dan kering di hujungnya. Pastikan anda menjaganya dengan cermat. Apa yang pasti Dieffenbachia Camilla mampu memberi pengudaraan yang baik bagi setiap kediaman.

TIP: Perlu rajin menjaganya dan pastikan jangan dibiar ia kering. Tempatkan di ruang luas dan punya banyak sumber cahaya.

3 – Ficus Elastica

Permukaan daun tumbuhan ini berkilat dan berbentuk. Daunnya juga agak keras dan besar. Oleh itu, sesuai dijadikan ilham dekorasi yang mengisi kekosongan kediaman. Cukup hanya dengan menyiram sekali seminggu dan akan hidup dalam kediaman anda dengan memberi pengudaraan yang baik.

TIP: Rumit sedikit sebenarnya penjagaan Ficus Elastika kerana saiznya yang besar tetapi jika bijak dalam susun letak ia akan menjadi sudut tumpuan yang sangat menarik.

4 – Lidah Buaya

Juga dikenali sebagai Aloe vera dan mempunyai kandungan kira-kira 95 peratus air. Menurut kajian menanam Lidah Buaya dalam kediaman mampu menjadikan suasana dan persekitaran lebih sejuk dan tidak kering.

TIP: Jadi lebih kreatif dengan menanam Lidah Buaya dalam balang yang lebih kecil berbanding pasu besar.

5 – English Ivy

English Ivy memiliki bahan kimia organik yang mampu mengurangkan rasa sakit kepala dan mual. Mudah tumbuh dan mudah dijaga kerana tidak perlu disiram selalu. Tidak perlu pencahayaan terus. Tumbuhan malar menjalar ini boleh diletakkan di tepi tingkap atau gantungkan di tempat tinggi.

TIP: Kalau mahu menanam English Ivy di ruang kediaman, rajinkan diri untuk pangkas ya, kalau tidak tak ubahlah seperti semak di luar rumah.

Memiliki sebuah kediaman pastinya menjadi impian ramai diluar, tetapi bila sudah memiliki kediaman tidak tahu pula tema apa yang ingin di ketengahkan dalam rumah. Moden, klasik, Inggeris, kontemporari, minimalis, zen dan sebagainya.Tepuk dada tanya selera apa konsep dan gaya yang ingin ada ketengahkan dalam kediaman peribadi.

Konsep Glam Moden kali ini jadi pilihan Impiana untuk mengupas apa sebenarnya konsep ini, dari seri pemilihan warna, susun atur seta pemilihan perabot dalam ruang kediaman.

Kemasan lembut seperti langsir, bantal hiasan dan hamparan permaidani juga penting bagi menaikkan seri ruang dengan konsep ini.

Warna gold dan hitam menjadi pilihan utama bila menyentuh konsep Moden Glam ini. Sejauh mana warna ini mampu memainkan peranan dalam pemilihan gaya dan cita rasa.

Sejujurnya, warna gold atau keemasan ini adalah tona warna yang mewah jika diselitkan dalam hiasan. Manakala hitam pula satu warna yang dominan jika digabungkan dengan warna gold. Apa kata anda?

Gambar: Pinterest

Mengecat rumah sebenarnya mudah jika anda ketahui langkah yang betul. Malah jika anda ikuti cara yang tepat pasti hasilnya akan cantik dan memuaskan. Jom ikuti langkah mengecat yang betul ni. Sebab ramai yang tidak tahu untuk memulakan proses mengecat dengan betul.

1. SILING
Mulakan dari siling kerana ia dikuatiri akan menitis ke lantai. Jadi biarlah bahagian paling tinggi dicat dan disapukan cat dari kelebaran siling yang paling pendek. jadi tidaklah anda lekas penat dan kerja mengecat juga dirasakan lebih pantas.

2. DINDING
Bermula daripada sempadan siling dan dinding. Gunakan berus jika perlu untuk mengelakkan cat terpalit pada siling anda. Kemudian barulah penggelek dihalakan kebawah. Bahagikan kawasan mana yang perlu anda cat dahulu. Jika bekerja di dalam kumpulan, bahagikan bahagian dinding agar kerja mengecat lebih sistematik dan lekas siap.

3. JENDELA DAN PINTU
Berhati-hati apabila mengecat di bahagian kecil. Engsel dan tombol serta selak juga eloklah ditutup agar tidak terkena cat. Bagi bingkai, cat pada bahagian dalaman dahulu kerana pada bahagian luar mungkin anda ada pilihan warna lain yang sesuai dengan dinding luar.

4. LANTAI
Jika anda mahu mengecat lantai, rancang dahulu di mana patut anda bermula. Seelok-eloknya pilihlah kawasan yang paling jauh dengan pintu keluar dan kemudiannya sedikit demi sedikit terus ke pintu keluar. Awas jangan sampai anda terperangkap.

Panduan beli rumah teres, bakal pembeli jangan pandang remeh. Sebelum mengambil keputusan untuk membeli rumah teres, ada beberapa perkara yang perlu anda ambil perhatian.

Jangan hanya terpengaruh dengan juru jual sahaja sebaliknya dapatkan info lengkap tentang rumah yang ingin dibeli. Paling penting, pastikan anda ‘turun padang’ melihat sendiri keadaan rumah yang ingin dibeli. Boleh juga bawa rakan yang ada pengalaman dalam selok belok sektor pembinaan.

1. Lihat orentasi matahari, jika dapat elakkan matahari petang mengadap bilik tidur utama kita. Panasnya luar biasa.

2. Cuba datang lihat lokasi rumah waktu pagi sekali, petang sekali. Jika sukar lihat arah petunjuk angin di lokasi tapak yang kita pilih.

3. Jika nak selesa sebaiknya cucur atap biar memanjang kehadapan rumah boleh halang cahaya, silau dan hujan pada rumah. Cucur atap pendek, kurang baik.

4. Jika dapat cari kawasan perumahan yang ada tangki air besar sendiri, air bukan dari saluran utama.

5. Sebaiknya pilih kediaman yang ada ketinggian siling lebih 10 kaki. Bila pasang kipas tidaklah terputus jari.

6. Sebaiknya kediaman yang ada 3 bilik 2 bilik air. Ada satu ruang utiliti lebih baik

7. Jika dapat dari pintu utama tak nampak ruang dapur kita. Ruang dapur ini ruang aurat bagi wanita, sebaiknya dibahagian belakang bukan depan rumah kita.

8. Semak juga kedudukan kiblat bagi kita yang beragama, takkan nak solat nanti menghadap kamar mandi. Kurang manis jadinya.

9. Bumbung yang baik bila hujan turun di belakang dan depan rumah kita bukan air hujan turun ditengah. (bumbung bentuk rama rama)

10. Pastikan atas tingkap ada bumbung atau coping agar hujang tak masuk dan silau kedalam rumah. Lagi panjang, lagi bagus.

11. Jika dapat bahan banggunan guna bata merah bukan bata simen.

12. Elakkan bumbung yang guna metaldec pada bumbung. Bumbung yang baik guna clay tiles dan ada insulation sebagai penebat haba.

13. Bagi rumah yang menghadap matahari atau bumbung pendek screen louvres membantu jika susunan betul dan berfungsi.

14. Jika ada duit lebih belilah corner lot, jika nak jual balik ianya laku keras.

15. Pastikan depan rumah kita lapang dan bukan jalan utama agar tak bahaya anak nak bermain. Jika depan padang lebih baik.

16. Elakkan unit dipersimpangan, sebelah janakuasa TNB atau depan kolam IWK.

17. Pilih kediaman yang warna cat luarannya terang. Bukan dari kelompok warna gelap. Semakin gelap warna rumah kita, semakin banyak haba matahari disimpan didalam dinding rumah kita.

18.Pilih pemaju yang ada pengalaman membina rumah dengan kualiti tinggi, menang award dan tiada masalah kualiti.

Kita tidak beli rumah setiap hari, bila beli dan tersilap nak menangis tak guna lagi.
Design yang baik itu sempurna, kita tak perlu renovasi dapur lagi, tambah owning lagi dan grill keliling rumah takut pencuri. Ia sempurna waktu kita dibeli.


Penutup Botol Jadi Table Mat Comel Untuk Anak-anak

Menyahut cabaran 3R (reuse, reduce, recycle) seorang ibu kreatif berkongsi aktiviti cuti sekolah bersama anak nya untuk membuat table mat daripada penutup botol. Segalanya bermula apabila, setiap kali menyapu si ibu berjaya mengumpulkan penutup botol yang ditinggalkan oleh anak-anak.

Sapu belakang sofa jumpa tutup botol, sapu bawah kabinet tv jumpa lagi, selak langsir pun jumpa lagi tutup botol. Asal balik sekolah bawak botol air asal bawak botol air dia orang sekolah.. Cehh. Mehlah kumpul bebanyak tutup botol plastik ni. Dah cukup memberangsangkan kita pi cantum depa jadi pengalas (guna gam kuat naa). Projek kitar semula cuti sekolah ni.

Sape nak cuba??? Aktiviti cuti sekolah dengan anak anak riang. Sesuai untuk anak-anak umur 3 tahun hingga 12 tahun. Mak budak ayah budak pun boleh je isi masa lapang.

CARANYA: Susun penutup botol mengikut kreativiti anda dan lekat dengan menggunakan gam panas (hot glue). Terlebih rajin, buat lubang di bahagian cantuman dan ikat menggunakan dawai.

Sumber: Cik anor nurwati

Rose Jepun atau portulaca adalah antara tanaman penutup bumi yang paling mudah di tanam dan mempunyai tekstur dan warna yang pelbagai. Sebabkan ia terlalu senang membiak dan tidak memerlukan penyelenggaraan yang rumit, ramai gemar memilih tanaman ini menghiasi laman mereka.

Walaupun Rose Jepun dikategorikan sebagai tanaman penutup bumi yang menjalar, ia juga sesuai ditanam secara gantung.Untuk pastikan Rose Jepun yang ditanam secara gantung merimbun dan meriah, ini teknik yang perlu anda lakukan.

1. Sediakan pasu yang sudah siap dengan tali atau tempat penggantung dan tebuk lubang dengan gerudi mata hole saw pada dinding pasu.

2. Lapiskan satu helai plastik hitam pada dasar pasu dan isikan medium ringan seperti coco peat sehingga penuh pasu dan padatkan. Lebih mudah basahkan sedikit medium di dalam pasu dan ambil sebiji pinggan sebagai penutup sementara.

3. Terbalikkan pasu dan tebuk lubang pada permukaan plastik tadi sebagai lubang tanaman

4. Tanam keratan batang Rose Jepun pada setiap lubang yang telah ditebuk

5. Selesai semai keratan pada bahagian lubang yang ditebuk, gantungkan pasu dan tanam pula pada permukaan atas

(Nota: susunan gambar tidak mengikut langkah-langkah penanaman)

Sumber: http://kebunfb.blogspot.my/

Rak buku kalax, memang dihasilkan untuk memberi peluang kepada pengguna untuk mempelbagaikan rekaannya mengikut cita rasa dan konsep kedaiaman masing-masing. Sama juga perabot-perabot ikea yang lain. Sebab tu banyak perkongsian IKEA HACK di youtube, pintrest dan sebagainya.

Hi, hari ni saya nak share sikit hasil deko rak saya yang diberi nafas baru tanpa menggunakan drill.

Saya beli 8 keping decorative panel design macam dalam gambar ni, 8 keping lagi plain board saja.Gamkan plain board dengan decorative panel hanya dengan menggunakan supper glue je

Untuk panel ni, saya mintak seller custom size ikut ukuran rak (33.5cmx33.5cm). Design ada macam-macam boleh pilih je. Actually, panel ni ialah hanging room divider. Tapi saya taknak hanging so saya jadikan panel ni untuk cantikkan rak saya.

Sediakan Storage box ukuran 33x38x33cm. Lekatkan decorative wall tadi pada bahagian hadapan storage box menggunakan hot glue

Modal Tak Sampai RM 4000 Nak Cantikkan Dekor Rumah Ni. Ramai cakap nak rumah cantik perlu kos yang tinggi. tapi, Atam Ayu buktikan hanya dengan kos tak Sampai RM 4,000 pun dia berjaya hasilakan sebuah dekorasi kediaman jenis flat cantik.

Assalamualaikum harini maktam nak share kos keseluruhan maktam masuk rumah ni dari hari dapat kunci dan install lampu kipas semua sehingga selesai deko sebuah rumah.

Ok pertama sekali rumah maktam ni apartmen 5 tingkat dan maktam berada di tingkat paling atas.

Puncak kayangan la.. kluster kayangan versi rumah mampu milik

rumah ni maktam beli dengan harga 145K menggunakan sepenuhnya loan perumahan kerajaan rumah 900 kaki persegi dilengkapi dengan 3 buah bilik dan 2 bilik air dan sebuah laundry tempat menjemur pakaian dengan saiz hanya boleh memuatkan sebuah mesin basuh, juga tanpa balkoni di ruang tamu

Standard rumah mampu milik kan…

hebat kan bunyi nya…hahaha.. TIDAKK.. sebab kami memang taknak buat .. taknak tambah hutang loan peribadi.

tujuan utama rumah ni kami nak buat aset je. so setakat nak install lampu kipas+ grill masih berkemampuan dengan simpanan dan gaji..

so paktam yang berkemahiran dalam bidang wiring, gunakan kepakaran dia sepenuhnya install lampu kipas.. kami save pada upah wiring..

so kos pada material 19 unit point lampu + 5 unit kos kipas kami anggaran 1000.00 rasanya kurang sebab kami beli kat shopee je barang2 semua..kipas pun beli paling murah antara 130-150 seunit.
.
grill kami pasang pintu utama dan yard sahaja . semua tingkap tiada grill kos 650.. rumah tinggi kan..

jimat tang sini ( inshallah akan pasang kemudian bila anak dah start boleh memanjat atau ternampak lebih cerdik ) kikiki..setakat ni tiada perabot berhampiran tingkap yang boleh dorang akses untuk jenguk ke bawah..

so kami lengkapkan dengan langsir yang telah kami guna seusia 7 tahun yang masih di simpan rapi

so kami open sewa.. dengan PARTLY furniture.. boleh rujuk pos2 kami cari penyewa..boleh tengok kami bagi rumah macam mana .. selepas dapat 3 jenis penyewa kami decide buat masa sekarang kami tak mau dah sewakan. PENING hoiii ..sekarang penyewa lebih dari tuan umah.. macam umah dia pula. nak duk free.. kita pun bayar loan…. hahahaha.

so disini la bermula.. terima kasih pada tok din bagi moratarium.. bermula PKPB kami install barang-barang lain step by step mengguna duit tersebut

kami cari barang second hand yang masih elok– tips cari di group-group kejiranan.
lepas tu kami cari sofa 3 seater. cari prelove tak jumpa, dah jumpa takde transport. so kawan kami bagitau ada sales 399 so kami beli sofa

banyak barang juga kami DIY sendiri antaranya :-

kaunter bar kami DIY
Penyangkut Kuali bawah table top
Langsir bawah table top
Meja makan
Hexagon wall deko

segala aksesori hiasan kami beli kat shopee, eco , MR DIY,ikea dan Kaison yang mana semua kedai kedai ni kedai yang kita inshallah mampu milik

beli barang yang ada defect sikit-sikit dan reject sikit seperti bunga-bungaan.. JIMAT banyak tang ni

ok so KOS keseluruhan termasuk lampu kipas, dan katil alhamdullilah maktam simpan resit dan perjalanan dekorasi rumah ni berjumlah

3438.50 +_ ( dah termasuk kos postage dan barang-barang runcit ikat tepi..) hahahaha

maksudnya p eco nak beli raga terbawak balik sudip..hahahaha… gitu la… janji nak belanja 50 terkeluar 60.. hahahaha.

PENAFIAN SESIAP SEBELUM KENA KECAM:-
KAMI CUMA NAK KONGSI.. KORANG MUNGKIN AKAN LEBIH SEDIKIT PERBELANJAAN ATAS FAKTOR -FAKTOR LAIN,

RUMAH KAMI 100 PERATUS KAMI BERDUA BUAT SENDIRI TIADA PERLIBATAN ORANG LUAR KECUALI PEMASANGAN GRILL , KALAU PAKTAM ADA ALAT RASANYA DIA PUN BUAT SENDIRI.. HAHAHA..

ok leh sambung pertanyaan dan tips.. kami akan share inshallah kalau nak tanya… kome jangan suh kami beli hat mahal-mahal sebab kami memang tak berduit. harap maklum..Modal Tak Sampai RM 4000 Nak Cantikkan Dekor Rumah Ni


Punca Pokok Cili Tak Nak Hidup

Perkara yang paling tidak disukai adalah apabila melihat pokok cili kesayangan kita mati atau berpenyakit. Mungkin antara puncanya ialah pokok yang di tanam tidak bersesuaian dengan persekitaran kerana pemilik taman meletakkan pokok tersebut di tempat yang kurang sesuai. Atau pun tumbuhan banyak musnah sekembalinya kita daripada percutian yang panjang kerana tiada orang yang menyelenggara atau menyiram pokok di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca cili anda mati. Hal ini selalu terjadi kepada cili yang ditanam di dalam pasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan cili yang ditanam menghasilkan bunga yang banyak, hasil yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok cili membesar secara drastik. Untuk mendapatkan tumbuh-tumbuhan yang sihat, pastikan ia membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.

Pemilik: Muhamad Kamal dan Prof. Madya Dr. Faizah
Jenis Kediaman: Banglo
Lokasi: Shah Alam Selangor
Konsep: Taman Inggeris Tropika
Keluasan: 9720 kaki persegi

“Tujuan utama laman ini dibina adalah sebagai social outdoor space buat kami seisi keluarga dan dalam masa yang sama berfungsi untuk memberi terapi alami melepaskan lelah selepas penat bekerja seharian”.-pemilik.

Lot banglo berkeluasan 9720 kaki persegi ini di kelilingi oleh ruang hijau pelbagai kegunaan. Laman kediaman ini dibahagikan kepada 4 bahagian di mana setiap bahagian memainkan peranan yang berbeza namun melengkapi antara satu sama lain.

Memiliki 3 orang anak yang sedang meningkat dewasa membuatkan pemilik terpanggil untuk menyediakan ruang lapangan untuk aktiviti di luar rumah. Oleh hal demikian, keempat-empat ruang yang terbentuk telah mengambil kira penyediaan ruang aktiviti untuk anak-anak pemilik.

Ruang pertama merupakan kawasan hadapan kediaman. Keseluruhan lantai diturap sepenuhnya dengan menggunakan concrete imprint kerana ia berfungsi sebagai driveway laluan masuk utama ke kediaman ini. Namun, disebabkan oleh kedudukan lot yang sedikit beralun di bahagian laluan masuk, penggunaan pattern kasar diaplikasikan untuk mengurangkan kesan gelinciran. Tambahan pula, ruang hadapan yang berturap sepenuhnya memberi peluang kepada anak-anak pemilik untuk bermain peralatan beroda seperti basikal dan sebagainya.

“ Saya memang gemar melihat vibrasi rona yang ceria, oleh itu gabungan beberapa jenis tumbuhan renek seperti Plumbago capensis, Galphimia glauca, Hibiscus hybrid dan sebagainya dipadukan menghiasi ruang hadapan sisi kediaman membentuk laluan masuk ke laman ini”, terang pemilik.

Menambahkan lagi elemen landskap, sebuah struktur pagar kayu dengan kemasan putih diabadikan menyerlahkan lagi gaya laman Inggeris yang dibawa.

Melepasi pagar putih ini, kelihatan laman berumput terbentang luas tanpa sebarang penataan gaya. Seperti yang diperkatakan, pemilik inginkan sebuah ruang yang luas untuk anak-anaknya beriadah oleh itu lapangan rumput terbentang luas ini memberi peluang kepada mereka untuk melakukan sebarang aktiviti.

“Jika ada sebarang majlis atau keraian saya akan pasang canopy di ruang ini sebagai tambahan”, jelas pemilik. Hanya beberapa pepohon Plumeria spp. digunakan sebagai penanda parameter dan melindungi pandangan jiran berdekatan.

Berbeza pula dengan gaya di sudut belakang laman ini yang menjadi ruang ketiga. Sebuah pavilion yang dibina di atas split level menjadi main feature pada laman di ruang ini. Pembinaan pavilion ini juga merupakan salah satu kesinambungan kepada anjung yang dibina sebagai ruang memasak dan tempat bersantap terbuka buat pemilik seisi keluarga. Waktu petang hujung minggu diperuntukkan pemilik untuk bersantai di ruang pavilion ini.

Pembinaan split level menggunakan railway slipper sebagai sempadan binaan. Kepelbagaian level yang terbentuk mengurangkan impak mendatar yang membosankan di laman ini. Split level yang terbina diberi kemasan batuan terracotta yang digabungkan bersama batu bata dan pebble wash, disusun seakan bentuk bunga. Mewujudkan lagi kepelbagaian pattern di ruang ini, lantai yang tidak ditumbuhi oleh rumput disebabkan terlindung dari terik matahari di beri kemasan seperti lantai split level. Namun, pemilihan material yang mendominasi ditukar kepada concrete slab dengan kemasan pebble wash.

Melembutkan tembok dinding yang memagari laman belakang dan sebagai retaining wall kepada unit kediaman di bahagian belakang, pemilik memilih rimbunan pelbagai tumbuhan berdaun lebar seperti spesies Heliconia spp. dan Calathea luttea sebagai medium pelembut visual. Kehadiran bunga-bunga Heliconia spp. yang berbentuk seakan sepit udang memberi suntikan rona menarik, dalam kepadatan daun yang menutupi pemandangan keras dari tembok tersebut.

Kelihatan penerapan unsur taman Inggeris. Sebuah set meja kayu dicat putih untuk membangkitkan lagi aura konsep yang cuba dibawa, yang sekali gus memberi kemudahan santai pada ruang ini. Sebuah pintu gerbang turut dibina menjadi laluan ke laman belakang.

“Untuk mengurangkan kos dan kerja-kerja penyelenggaraan terutamanya tugas-tugas merumput, saya memilih untuk menurap hampir keseluruhan ruang di laman sisi kiri ini. Namun, jika turapan seperti concrete imprint digunakan, ia akan mengundang beberapa masalah seperti water clogging jika proses turapan tidak dilakukan dengan baik. Oleh itu, saya memilih untuk menggunakan concrete slab dengan kemasan pebble wash berukuran 1 kaki x 1 kaki yang di harmonikan bersama batuan sungai rona putih untuk membentuk permukaan poros”. Tegas pemilik yakin dengan solusi rekaan yang digunakan.

Quisqualis indica dengan gugusan bunga yang berbau harum menjadi penghuni di ruang ini memberi suntikan rona ceria. Dalam masa yang sama ia berfungsi menjadi penghalang pemandangan dari jiran bersebelahan. Ruang ini juga berfungsi sebagai makmal untuk meletakkan beberapa jenis tumbuhan yang baru menjadi sebagai sebahagian hobi pemilik seperti orkid dan ros. Ini kerana ia terlindung dari terik mentari dek disebabkan naungan pokok dan fasad bangunan bersebelahan. Pemilik boleh melakukan penelitian koleksi tumbuhan barunya dalam keadaan yang selesa dan santai.

Jelas laman yang dizahirkan berjaya apabila setiap ruang yang tersedia dimanfaatkan bersama. Penglibatan ahli keluarga dalam aktiviti luar untuk tujuan riadah mampu mengukuhkan ikatan kekeluargaan yang terbina. Walaupun sibuk dengan tugasan, masa yang terluang dimanfaatkan di laman sebaiknya sebagai terapi. Secara tidak langsung situasi ini akan meningkatkan kualiti kesihatan mereka sekeluarga.

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok

Ada atau tidak di kalangan anda yang sememangnya pencinta bunga Tulip yang mudah didapati kawasan selatan Eropah ini? Mesti anda teringin untuk menanam tumbuhan ini di kawasan laman dan ruang dalam kediaman anda, betul tak?

Meski tumbuhan ini sukar untuk membiak dengan ekosistem di kawasan Asia, kini tidak lagi kerana sudah ada cara yang mudah untuk menanam tumbuhan cantik ini di kediaman anda.

Apa yang cuma perlukan adalah benih pokok Tulip dan kemudian di tanam dalam pasu atau bekas yang berisi air sahaja. Memang mudah kan?

Lihat lah hasilnya, memang sangat menakjubkan dan anda tidak perlu risau kerana anda boleh sahaja benih pokok Tulip ini dengan membuat pembelian secara dalam talian di aplikasi Shopee.

Sumber: Facebook Kerja Dari Rumah


Ini Khasiat Terapi Teh Kulit Telur Untuk Kebun Yang Anda Wajib Tahu

Telur amat bekhasiat untuk anda, namun kulit telur memang telah diperakui kandungan kalsiumnya yang tinggi amat membantu dalam pertumbuhan tanaman. Kita biasa dengan kulit telur dihancurkan dan ditabur pada permukaan tanah sebagai baja tanaman, tapi mesti ramai sahabat laman yang tidak pernah dengar kegunaan teh kulit telur kan?

Teh kulit telur dianggap sebagai terapi kepada tanaman sama ada di peringkat awal pertumbuhan mahu pun telah dewasa. Sebenarnya, khasiat kulit telur lebih cepat diserap oleh tanaman dalam bentuk cecair.

Khasiat kulit telur
Kulit telur yang selalu atau sering anda buang begitu sahaja selepas digunakan mengandungi 2.2gm kalsium bagi setiap biji telur bersaiz sedarhana dalam bentuk calcium carbonate. Secara tidak langsung, ia menunjukkan kandungan kalsium dalam kulit telur 2 kali ganda lebih tinggi daripada yang diperlukan oleh tubuh manusia untuk tempoh sehari.

Menurut risalah yang disiarkan oleh Florida University, kulit telur mengandungi nutrisi penting yang diperlukan oleh tanaman. Ia mengandungi 3% Magnesium dan kesan natrium, kalium, zink, mangan, besi, dan tembaga.

Kulit telur hancur untuk tumbuhan
Salah satu cara atau kaedah penggunaan kulit telur pada tanaman telah dinyatakan di atas iaitu dengan cara menghancurkannya dan taburkan di atas tanah pada pangkal pokok. Menurut laporan yang telah disediakan oleh Charles C. Mitchell, dari Department Of Agronomy & Soils, Auburn University, Kulit telur perlu dihancurkan menjadi serpihan amat kecil atau di kisar halus agar lebih mudah diserap oleh tanaman.

Kenapa perlu guna air atau teh kulit telur
Untuk memastikan khasiat dan nutrisi yang dibekalkan oleh kulit telur dapat diserap sempurna dan cepat oleh tanaman adalah dengan menjadikan ia dalam bentuk cecair. Ia adalah kaedah organik yang cepat dan paling mudah untuk tumbuhan.

Resepi teh kulit telur

Bahan-bahan:
10-20 biji kulit telur
2 liter air (lebih pun boleh. Kuantiti air menentukan kepekatan teh kulit telur anda. Lebih banyak lebih cair)

Cara-cara:
1. Cuci kulit telur dengan air bersih dari sebarang kotoran atau kesan telur
2. Didihkan 2 liter air dan masukan semua kulit telur yang telah dibersihkan tadi.
3. Selepas air rebusan tadi mendidih sepenuhnya, matikan api dan biarkan ia 24 jam
4. Selepas terendam lebih 24 jam, tapis dan asingkan kulit telur. Kulit telur tadi boleh digunakan sebagai baja terus pada permukaan tanah manakala air rebusannya disimpan

Cara guna:
Siram terus air rebusan atau teh kulit telur pada pangkal tanaman. Lakukan aktiviti ini sekurang-kurangnya dua minggu sekali.

Wanita dari Terengganu telah berkongsi di Media Sosialnya mengenai pokok kesayangannya telah dicuri pada 13 September. Beliau meminta bantuan orang ramai untuk membantunya menjejaki pokok ini.

Rus Majida Hassan, 34, melalui laman Facebook berkata, pokok jenis Monstera Albo Marble, Monstera Aurea Marble dan Monstera Albo Halfmoon yang dikesan hilang pada petang Isnin tidak dijual di nurseri biasa.

“Saya amat mengenali pokok saya berikutan corak khas dan saiz pokok tersebut tidak dimiliki oleh orang lain dan saiz pokok yang dicuri sangat sukar didapati.

“Tolong bantu saya untuk dapatkan semula pokok-pokok ini dan agar saya dapat membawa si pencuri ke muka pengadilan. Ralat sungguh kerana ia mencapai saiz yang tidak dimiliki orang lain.

“Ini membuatkan pokok-pokok tersebut mudah untuk dicam sekiranya dijumpai. Hampir rebah rasanya sewaktu menyedari kejadian yang berlaku,” katanya.

Bila cuaca panas, bukan manusia gelisah mencari keselesaan haiwan dan sebagainya semua pastinya mencari kawsan yang dingin dan selesa untuk didiami atau berlindung. Kisah ular keluar pada waktu panas ni sering kita dengar kan.

Apa langkah dan tip yang kita perlu buat. Memang menakutkan dan merbahaya bila haiwan sebegini masuk ke dalam rumah khususnya bagi anda yang ada anak kecil. Jadi, macam mana nak elak ular dari masuk ke dalam kediaman kita? Ini tip berguna yang anda boleh cuba sebagai langkah pencegahan.

Pastikan perkarangan rumah anda kurang dengan barang-barang tak terpakai dan tak serabut. Kotak lam dan tak terpakai boleh la buang dan asingkan.  Disamping itu juga, lantai laman sama ada di bawah pokok perlu sentiasa bersih tanpa longokkan daun kering kerana ular suka tidur di dalam timbunan daun keran yang kering dan sejuk.

2. Jangan biarkan pokok merimbun

Tanaman merumpun seperti pandan dan seangkatan denganya juga berpotensi menjadi tempat persembunyian ular tanpa anda sedari. Silap-silap, boleh jadi tempat bertelur dia pulak nanti. Kalau ada tanaman merimbun yang terdapat di laman anda, perkemaskannya secara kerap.

3. Tebas semak samun di halaman

Tebas semak samun yang terdapat di dalam mahupun sekitar perkarangan kediaman anda. kalau lalang jiran tu dah panjang semeter, suruh di tebas. Kalau jiran malas, buat gotong royong sama-sama.

4. Pastikan kolam ikan atau kolam mandi di rumah sentiasa bersih

Jika kawasan ini dibiar serabut dan semak, pastinya mengundang si dia datang untuk menikmati kesejukkan di kolam tersebut.

5. Tutup setiap lubang

Lubang saliran, bumbung juga berpotensi menjadi laluan masuk ular ke dalam kediaman. Perasan tak, nenek-nenek kita dahulu tutup lubang bawah pintu dengan kain atau lidi penyapu, tujuan nye untuk menghalang ular dari masuk rumah lah. Begitu juga pada bahagian bumbung. Ia antara tempat atau lalun masuk ular juga.

6. Pastikan rumah sentiasa harum dan segar

Ular mempunyai sifat tak suka akan bau-bau yang menyegat kerana ia akan mengancam deria bau ular. Bila deria bau ular tercemar, ia akan mengalami kesukaran untuk mengesan keadaan persekitarannya .

7. Kucing Oh My Hero!

Ular akan menghindari haiwan-haiwan yang suka mencakar seperti ayam, kucing dan sebagainya. Kerap kali kita lihat kucing berlawan dengan ularkan? Selalunya kucing yang menang. Namun ia bergantung kepada saiz ular yang menyerang. Tapi paling tidak, kucing kita boleh beri amaran kalau dia tak berupaya untuk lawan ular tersebut.

8. Tabur serbuk belerang

Ada orang kata petua ini hanya mitos. Namun kelihatan berkesan bedasarkan pengalaman admin. Tabur parameter kediaman dengan serbuk belerang atau nama lebih tepat sulfur. Boleh dapatkan serbuk ni di kedai hardware sahaja. Tapi masa nak taburkan serbuk belerang ni, pakai sarung tanggan sebab sifat sulfur yang panas boleh merosakkan kulit yang tersentuhnya.

Selain sebagai hobi dan untuk mengisi masa terluang, bercucuk tanam juga merupakan satu terapi yang dapat menyihatkan fizikal dan mental manusia.

Mungkin ada yang berpendapat bahawa tidak semua individu mempunyai bakat dalam bidang ini. Tetapi tahukah anda, bercucuk tanam tidak memerlukan bakat dan modal yang banyak pun.

Anak-anak pokok hasil semaian dari jambul sebiji nenas dibelah 4.

Satu jambul dapat 4 anak pokok. 4 jambul dah dapat 16 pokok. Seronok kan..

Dah muncul anak pokok, alih ke dalam polibeg. Letak di tempat panas sepenuhnya.

Tunggu berbuah pulak. Baru sekali baja. Baja kopi Amino beli di kedai RM2 je.


Tangan Wanita Ini Berjaya Tukarkan Barangan Terpakai Menjadi Objek Seni Di Lamannya

Kunjungan team LAMAN ke kediaman pemilik disambut mesra dan di sajikan dengan pemandangan sebuah landskap kecil dengan pelbagai elemen menarik yang cuba di ketengahkan oleh pemilik. Ruang sempit tidak membatas kan pemilik untuk mengilhamkan sebuah laman indah. Pelbagai cara dan kaedah digunakan untuk memastikan reka bentuk laman idaman berjaya di aplikasikan dan ditonjolkan. Melalui pengamatan penulis, kebanyakan elemen hardscape yang digunakan untuk menghias  laman ini terdiri daripada barangan terpakai yang di ambil dari koleksi simpanan ibu pemilik dan ada juga yang di beli dari pengumpul barangan terpakai.

Menurut kata pemilik “Saya lebih gemar menggunakan konsep tanaman container. Kebanyakan container yang saya gunakan terdiri daripada besen metal terpakai dan kukus lama yang di jadikan sebagai bekas untuk tanaman, dan juga sebagai hiasan di dalam taman untuk menghidupkan lagi karakter laman rumah saya,” ungkap pemilik sambil tersenyum ramah.

Daun tingkap kayu yang di jadikan sebagai hiasan dan dihiasi dengan tong metal dan kaki mesin jahit di satu sudut memberi ekspresi rustik terhadap penyusunannya. Manakala rak pada asalnya direka bentuk untuk kegunaan dapur, kini di jadikan sebagai struktur untuk pokok menjalar. Ia dapat mengelak tumbuhan tersebut berlingkar di atas pagar dan menghalang pokok tersebut daripada menjalar masuk ke dalam laman rumah unit bersebelahan. Sudah menjadi kebiasaan untuk konsep english country, basikal tua di jadikan sebagai salah satu focal point dan antara elemen yang sering ditonjolkan. Begitu juga dengan reka bentuk laman ini, basikal tua dan kereta sorong yang diberi oleh jiran tetangga diberi kemasan cat sepenuhnya dijadikan dekorasi pameran yang dapat mewujudkan lagi nilai sentimental terhadap laman ini.

Di samping itu juga terdapat pelbagai jenis papan tanda buatan sendiri untuk memenuhi karakter country pada sesebuah ruang serta dapat menyampaikan informasi tertentu.  Pemilik juga gemar mengumpul pelbagai reka bentuk  dan saiz bird house untuk di jadikan sebagai salah satu elemen hiasan. Uniknya tentang taman ini, pemilik tidak lupa membina laluan yang diperbuat daripada batu bata di sepanjang laman berumput  bagi memelihara kehijauan rumput daripada dipijak. Bagi mewujudkan sebuah laman yang penuh dengan pelbagai karakter, pemilik turut meletakkan pelbagai jenis ornamen berbentuk ayam dan katak untuk menyerikan lagi suasana country. Terdapat juga ornamen dibuat sendiri oleh pemilik pada waktu lapang seperti lady bug dengan menggunakan pebbles.

Pemilihan tanaman yang betul  adalah sesuatu yang penting untuk mendapat sebuah reka bentuk laman mengikut konsep yang cuba di ketengahkan. Untuk laman yang bertemakan vintage country garden, pemilik menekankan penggunaan tumbuhan renek dan menjalar berbunga pelbagai warna seperti Petunia spp., Ipomoea tricolor, Catharanthus spp dan sebagainya . Tiada sebarang pokok yang ditanam di laman ini kerana ruangan terhad. Cukup sekadar pohon mempelam yang tumbuh merendang di luar  rumah untuk memberikan teduhan yang diperlukan untuk laman kecil ini.

Bila ditanya mengenai amalan penjagaan yang dilakukan, pemilik dengan mudah berkongsi tip untuk penjagaan laman. “ Kebiasaannya untuk penyiraman dan sebarang tujuan penjagaan asas akan dilakukan seawal 8.00 pagi kerana pada ketika itu, bunga-bunga masih belum berkembang. Bagi tujuan penyiraman pada waktu petang pula, saya akan lakukannya pada pukul 6.00 petang kerana pada ketika itu mentari sudah tidak terik. Ini dapat mengelak dari masalah batang pokok dari melecur,” Ulas pemilik berkongsi kaedah penyiraman yang betul kepada penulis.

Sebelum ini pemilik menggunakan teknik tradisional dalam menata taman hasil pengamatan pemilik terhadap cara penjagaan pokok yang diamalkan oleh ibunya. Ibunya kerap menggunakan tinja ayam dalam membekalkan baja kepada semua tanaman dan secara tidak langsung cara ini diamalkan oleh pemilik sekarang. Namun selepas perkongsian sesama rakan di dalam laman sosial, pelbagai keburukan penggunaannya dikenal pasti menyebabkan pemilik bertukar kepada penggunaan baja kopi. Pembajaan dilakukan bergantung pada jenis tumbuhan. Ada antaranya setiap satu minggu dan ada juga setiap dua minggu. Manakala untuk tambuhan yang sedang berbunga, penggunaan baja perlu dielakkan pada tempoh tersebut. Terang pemilik panjang lebar berkongsi ilmu sebelum kali mengakhiri pertemuan pada hari itu.

Pokok labu, kebiasaanya akan dibiakkan melalui biji benih. Tapi sebenarnya ada lagi satu teknik pembiakkan yang lebih cepat mengelurkan hasil iaitu kaedah tut. Jika dibiakkan dari biji benih, ia mengambil masa 3-6 bulan untuk matang dan mengelaurkan hasil. Namun, dengan kaedah tut hanya 1-3 bulan sahaja diperukan untuk tterus mengeluarkan hasil.

Nak tahu cara pembiakkan labu dari tut, boleh tonton video yang disediakan

Musim panas pasti merungsing dan membimbangkan Sahabat LAMAN. Paling yang dikhuatiri adalah jumlah air siraman yang tidak mencukupi kerana tanaman cepat terhidrat. Lewat sedikit pemulihan dilakukan, pokok atau tanaman tadi akan mati. Namun, tidak bagi 10 tanaman berbunga yang disenaraikan ini. Lebih panas dan ekring, lebih banyak ia menghasilkan bunga.

Berikut adalah 10 jenis tanaman renek berbunga yang tahan panas dan cuaca kering:

1. Bunga butang (Gomphrena globosa)
Di gelar bunga butang disebabkan oleh bentuknya yang bulat seperti butang. Terdapat dalam beberapa warna pilihan antaranya yang paling diminati adalah ungu, pink dan putih. Mudah dibiakkan mulai biji benihnya yang terdapat di dalam kuntuman bunga.

2. Balong ayam (Celosia argentea)
Dari kelaurga yang sama dengan bunga butang, Balong ayam mempunyai warna-warna yang lebih terang seperti merah, kuning dan oren. Balong ayam juga mempunyai ahli keluarga yang lain seperti pokok kucing. Cara pembiakkanya juga melalui biji benih yang diambil dari bunga yang telah kering

3. Bunga pentas (Pentas lanceolata)
Tanaman renek ini mempunyai bunga berbentuk bintang yang tumbuh dalam bentuk gugusan yang besar. Warna merah adalah antara rona yang kerap menjadi pilihan. Untuk memastikan ia sentiasa berbunga dan merimbun, lakukan cantasan di bahagian hujung daun. Jika tidak lakukan cantasan, tumbuhan renek ini akan naik tinggi lebih satu meter dan sukar berbunga.

4. Bunga tahi ayam (Lantana camara)
Walaupun namanya bunga tahi ayam, baunya tidak lah sebusuk yang digamabrkan. tanaman yang berasal dari belukar ini amat digemari oleh serangga penghisap madu seperti rama-rama. Walaupun dalam satu gugusan yang kecil, ia mempunyai 2-3 warna yang berbeza. Perlu kerap lakukan cantasan untuk mengawal tumbesaran tanaman di samping menggalakkan penghasilan bunga yang optimum

5. Ros jepun (Portulaca spp.)
Tumbuhan jenis menjalar ini mempunyai batang yang menyimpan air. Terdapat lebih daripada 20 spesis portulaca di dunia dan ada diantaranya mempunyai khasiat terutamanya untuk kulit. Terdapat pelbagai rona yang ceria, Ros jepun mudah dibiakkan melalui keratan batang.

6. Alamanda (Allamanda spp.)
Alamanda mempunyai bunga yang berbentuk terompet berwarna kuning. Getahnya mempunyai khasiat terhadap kesihatan namun pada dos yang terentu. Dahulunya, ia kerap dipilih sebagai tanaman pagaran kerana warnanya yang terang. Mudah dibiakkan melalui keratan batang dan sesuai untuk semua jenis tanah.

7. Marigold (Tagetes patula)
Bunga yang kerap digunakan bagi tujuan keagamaan terutamanya hindu. Walaupun baunya kurang menarik, warna oren nya melambangkan kemewahan. Di dapati merigold mempunyai kandungan yang digeruni serangga seperti nyamuk dan serangga prosak. Oleh itu, tanaman berbunga renek ini menjadi pilihan sebagai tanaman untuk kawalan serangga biologi di kebun yang mengamalkan cara tanaamn organik

10. Bunga cape (Plumbago capensis)
Tanaman renek jenis bushy ini mempunyai bentuk bunga seperti hydrangea. Rona yang berwarna biru memberi kelainan dan tekstur di laman anda. Untuk pastikan tanaman renek ini sentiasa menghasilkan bunga setiap hari, lakukan deadheading (potong bahagian yang selesai berbunga). Selain itu juga, pemangkasan perlu dilakukan kerap untuk mengawal pertumbuhan tanaman. jika tidak ia menjadi terlalu merimbun dan semak.

Bercucuk tanam masa sekarang ni dah jadi satu aktiviti pemilik rumah, tak kira yang ada laman yang besar atau tidak. Semuanya akan rajin untuk bercucuk tanam. Semua orang tahu berbakti pada tanah ni membuahkan hasil yang lumayan.

Tambahan lagi bila kita bercucuk tanam pokok sayuran. Tak perlulah nak pergi ke pasar selalu dan kalau dah semua sayur ada di halaman kan jimat.

Menerusi perkongsian seorang wanita di laman Facebooknya mendapat perhatian ramai netizen dengan hasil tanamannya yang cukup subur.

Nak tahu caranya Jom kita pelajari teknik dan rahsia wanita ini.


Hanya Guna Lemon Berkesan Bersihkan Ketuhar Seperti Baru

Pernah tak anda guna microwave bertahun-tahun tapi jarang bersihkan pada bahagian dalam sehingga nampak hitam akibat sisa makanan yang terkumpul. Atau pun anda keliru nak gunakan pencuci yang bagaimana supaya nanti tidak lah microwave anda rosak atau bau sabun melekat pada makanan pula kan.

Impana nak kongsi satu cara hanya guna lemon untuk bersihkan bahagian dalam microwave. Murah, mudah dan senang saja untuk anda ikut. Jom tengok video yang dikongsikan oleh HomeStagingChanel

2. Simpan mancis/pemetik api di tempat selamat

Anda perlu menyimpan mancis dan pemetik api dari anak-anak kecil. Sebagai ibu bapa anda harus awasi dan didik mereka akan bahayanya bermain dengan api. Bak kata pepatah, Api semasa kecil adalah kawan, bila dah marak, ia lawan yang sukar untuk dipadamkan. Sebaiknya, simpan mancis di tempat yang sukar dicapai.

3. Gunakan alatan elektrik yang mempunyai pelekat SIRIM

4. Pasang alat pengesan asap

5. Periksa salur Hos gas

6. Sediakan pemadam api

7. Luangkan masa untuk hadir ceramah/latihan mencegah kebakaran

Malang tidak berbau, terlalu inginkan kemudahan dan malas hendak banggun atau sebagainya. Extension plug soket ini lah menjadi pilihan ramai. Terutama kalau nak charge handphone tepi katil. Bahaya dengan penggunaan extension acap kali disuarakan, tetapi ramai sahaja yang pandang enteng dengan masalah ini. Selagi boleh pakai kita pakai.

Benar kadang kala ia berguna pada kita, tetapi ia tidak sesuai untuk penggunaan dalam jangka masa yang panjang dengan sambungan plug yang menanggung aliran tenaga yang kuat dan mungkin tidak tertampung oleh extension plug tersebut.

Bagi mereka yang menduduki kediaman jenis apartment atau kondominium memiliki saiz keluasan ruang dalaman rumah yang lebih kecil dan terhad berbanding mereka yang mendiami rumah jenis teres, banglo dan sebagainya.

Memiliki sebuah kediaman dengan keluasan ruang yang sangat terhad antara salah satu masalah yang perlu dihadapi oleh pemilik kediaman untuk membuat pemilihan dari segi konsep dekorasi ruang dalaman yang bersesuaian serta susunan perabot yang betul.

Ini kerana, jika anda tersalah langkah dalam membuat pemilihan tersebut, saiz keluasan ruang dalam kediaman yang tersedia akan semakin bertambah sempit dan banyak ruang telah dibazirkan begitu sahaja. Alangkah baiknya semua ruang yang ada dimanfaatkan dengan sebaik mungkin, betul tak?

Jika anda ingin mahukan ruang dalaman rumah tampak yang lebih luas, ada pelbagai tip yang boleh anda pelajari dan lakukan. Antaranya, anda disarankan untuk memilih dekorasi berkonsepkan Moden Nordic sebagai pilihan.

Untuk pengetahuan anda, konsep Moden Nordic ini mengetengahkan tema warna yang cerah seperti putih, coklat terang dan kelabu. Pemilihan warna cerah seperti ini boleh memberikan impak terhadap ruang dalaman kediaman yang kecil tampak lebih luas.

Bagi menyempurnakan dekorasi yang berkonsepkan Moden Nordic ini, pemilihan jenis perabot yang didatangkan dengan rekaan yang lebih moden dan terkini pasti akan dapat menjimatkan ruang dalaman kediaman anda.

Selain itu, konsep Moden Nordic ini juga boleh menyerikan lagi dekorasi kediaman anda dengan penambahan elemen alam semula jadi seperti corak kayu-kayuan asli, batu marble dan sebagainya.

Jadi, diharapkan perkongsian ini sedikit sebanyak boleh memberi input serta membantu untuk menyelesaikan masalah anda yang memiliki saiz keluasan ruang dalaman kediaman yang terhad. Selamat mencuba!

Sumber: Facebook Kakideko


“Care Label” Simbol Pada Pakaian WAJIB Tahu Kalau Tak Nak Baju Rosak

Bila kita membeli sebarang fabrik tak kira lah pakaian, karpet, langsir, alas meja dan sebagainya, pasti ada label yang terjulur keluar. Kebiasaanya, ramai ambil keputusan untuk buang label tersebut melainkan yang memaparkan brand. Betul tak? Tahu kah anda, sebenarnya label yang berlapis-lapis itu adalah cara atau teknik penjagaan fabrik tersebut. Ini bermakna, ia adalah penting.

Ramai tak ambil endah pun dengan “care label” tersebut. Sebab itu lah fabrik yang anda gunakan tidak tahan lama kerana teknik penjagaan terutama untuk cucian tidak mengikut cara penjagaan yang telah ditetapkan di label tersebut. Jadi, lepas ni kalau ada fabrik yang dibeli mempunyai care label tue TOLONG JANGAN BUANG.

Tapi, adakah anda faham maksud pada care label tersebut. Sebab kebiasaanya, hanya simbol sahaja yang tertera. Jadi, anda perlu simpan artikel ini sebagai rujukkan.

Simbol basuhan
kebiasaanya, simbol basuhan menentukan jenis basuhan dan suhu yang disrankan. untuk basuhan yeng mempuyai petunjuk suhu ia akan tertera dalam bentuk angka atau dot.

Untuk suhu yang menggunakan simbol dot seperti berikut: Satu Dot = 30 C
Dua Dots = 40 C
Tiga Dots = 50 C
Empat Dots = 60 C
Lima Dots = 70 C
Enam Dots = 95 C

permanent press: Ia membawa maksud fabrik tersebut telah di beri satu rawatan kima khas untuk mengekalkan bentuknya. Jadi, untuk fabrik yang mempunyai simbul ini, ia tak boleh di gosok atau iron. Terdapat juga gambungan simbol basuhan yang mempuyai petunjuk suhu dan satu garisan di bawahnya

Gentle care: Untuk cucian lembut ia mempunyai dua garisan di bawah simbol basuhan. Kebiasaanya di gunakan untuk fabrik jenis lembut seperti sutera, lycra atau fabrik yang mempunyai manik atau perincian lain

Hand wash: Bila tertera simbol basuhan dengan tangan, ia menunjukkan fabrik tersebut hanya boleh di basuh dengan cucian tangan sahaja. Untuk fabrik cucian tangan, hanya sabun yang jenis lebut sesuai digunakan.Jadi, pastikan label pada sabun yang di beli sesuai digunakan untuk cucian tanagan

do not wash: Terdapat juga sebahagian fabrik yang langsung tidak boleh di cuci. Kebiasaanya, fabrik yang mempunyai simbul ini hanya sesuai untuk cucian kering

Simbol peluntur

Sama ada fabrik anda boleh dibasuh dengan peluntur atau pun tidak, ia mempunyai simbol tiga segi. Jika segi tiga tersebut kosong di dalam ia menunjukkan fabrik tersebut boleh di basuh dengan peluntur apabila perlu

Bleaching with chlorine allowed: Simbol CL di dalam segi tiga pada care label fabrik menunjukkan pakaian tersebut sesuai untuk cucian yang mempunyai chlorine

Non-chlorine bleach only: Apabila simbol tiga segi tersebut mempunyai loretan di dalam, ini bermaksud cucian peluntur yang digunakan tidak mempunyai bahan chlorine.

Do not bleach: Fabrik yang mempunyai simbol tiga segi yang berwarna sepenuhnya dengan tanda pangkah ia tidak boleh di basuh dengan peluntur. Kebiasaany, fabrik jenis polyster dan di celup pewarna mempunyai simbol ini

Simbol atau kaedah pengeringan

Tubler dry: Untuk simbol keringan biasa, ia mempunyai tanda empat segi dan bulatan di dalamnya

Tumble dry temperature: Seperti simbol cucian, apabila simbol pengering mempunyai dot atau suhu, ia menunjukkan suhu maksimum yang boleh digunakan untuk mengeringkan fabrik tersebut. Jadi, pastika ketika mengeringkan pakai tersebut. setkan suhu pada mesin pengering

Do not tumbler dry: simbol pengering yang dipangkah menunjukkan fabrik tersebut hanya sesuai dikeringkan secara jemur sahaja. Tak boleh guna mesin pengering

Simbol dan cara menggosok

Kebiasaanya, simbol gosok disertakan dengan petunjuk suhu sama adala dalam bentuk dot atau nombor

Do not iron: Fabrik yang tidak boleh di gosok, tertera simbol iron bertanda pangkah

Simbol cucian kerinag (dry cleaning)

Dry clean: Untuk pakaian yang sesuai untuk cucian kering ia mempunyai bentuk bulat Do not dry clean: Jika bulatan tersebut ebrtanda pangkah, ini bermaksud pakaian tersebut tidak sesuai untuk dry clean Dry clean only: Jika fabrik tersebut hanya sesuai untuk cucian kering sahaja, di dalam bulatan tersebut terdapat huruf “P”. Ini bermakna, fabrik tersebut tidak boleh dicuci dengan air langsung

Manakala bagi dinding, jika anda bermain dengan kertas dinding, tidak salah jika memilih corak flora fauna yang samar atau ilusi pokok menjalar tinggi bagi kanak-kanak agar dinding yang agak tinggi ini nampak lebih menarik dan disempurnakan dengan hiasan yang ideal. Gantungan ala vertikal juga digalakkan.

3. Dinding adalah jendela

Bagaikan akuarium, kediaman urban kini dilitupi dengan cermin jarang baru pada hampir keseluruhan dinding. Ini adalah kerana kebanyakan kediaman kini mempunyai gaya urban dan banyak menggunakan cermin jarang. Anda boleh menutup dengan bidai roman yang juga kemas dan didatangkan dalam pelbagai corak dan boleh juga dipadankan dengan kemasan lembut. Kelebihan bidai Perancis ini adalah corak dan warnanya boleh ditukar-tukar oleh tuannya. Anda juga boleh menggunakan bidai horizontal bagi menyukat cahaya yang tidak diperlukan dengan lebih berkesan.

4. Padanan ideal

Pastikan anda melihat dinding kediaman sebelum bertindak memilih langsir yang serasi. Apakah jenis kemasannya dan apakah pula warnanya yang dipilih. Anda perlu peka dengan kesesuaian ruang juga. Misalnya ruang dipalitkan dengan rona tanah dengan konsep harmoni.

Pastikan anda tidak memilih rona yang bertentangan dengan skema warna yang mendominasi ruang agar pandangan fokus mata anda tidak bertelagah di dalam satu ruang. Sebaliknya pilihlah rangkaian warna tanah yang ideal buat ruang tersebut agar teradun sempurna.

Begitu juga jika ruang sudah sarat dengan hiasan dan corak dari kertas dinding. Tergamakkah kita mengenakan langsing bercorak sarat berwarna terang? Pilihan rona pastel yang lebih tenang dan melegakan pandangan di ruang tersebut. Awas, pastikan jendela anda mampu memberi limpahan cahaya matahari dengan sempurna. Jika ruang tamu anda terkepung dengan bangunan atau tidak menghala ke arah matahari, pilihlah langsir renda yang bukan sahaja menarik malah tidak menghalang cahaya semula jadi secara total .

5. Kesilapan lazim

Ramai di kalangan kita yang silap memilih rekaan langsir tanpa mengambil kira keserasian rekaan langsir dan konsep kediaman. Kita merasakan rekaan langsir tidak sama dengan konsep kediaman atau saiz kediaman kita. Namun antara yang lazim dilakukan adalah melangsiri pintu.

Misalnya –

i. Memilih langsir swag di kediaman bersiling rendah dan sempit

ii. Memilih langsir berwarna kontra dengan dinding

iii. Memilih aras langsir yang agak senteng

iv. Memilih langsir ropol ala kedesaan dan dipadankan dengan gaya moden.

v. Memilih kain bercorak sarat untuk langsir rekaan klasik berswag.

Pernah tak anda guna microwave bertahun-tahun tapi jarang bersihkan pada bahagian dalam sehingga nampak hitam akibat sisa makanan yang terkumpul. Atau pun anda keliru nak gunakan pencuci yang bagaimana supaya nanti tidak lah microwave anda rosak atau bau sabun melekat pada makanan pula kan.

Impana nak kongsi satu cara hanya guna lemon untuk bersihkan bahagian dalam microwave. Murah, mudah dan senang saja untuk anda ikut. Jom tengok video yang dikongsikan oleh HomeStagingChanel

Yatie Kamarzaman (Sendayu Tinggi) kongsi tip bina rumah atas tanah ‘kosong.’ Noor Hayati Kamarzaman atau lebih mesra disapa Yatie sedang ‘berdebar-debar’ menantikan kediaman barunya siap terbina. Lokasi rumah baru Yatie terletak di Seksyen 9, Kota Damansara.

Aktif berkongsi aktiviti harian dan produk niaga di media sosial, Yatie tidak hanya dikagumi kerana keupayaannya mengurus empayar perniagaan namun wanita ini juga memiliki cita rasa yang mengkagumkan dalam menghias kediaman.

Daripada perkongsian Yatie di Instagram, rata-rata followers rasa teruja setiap kali anak kepada usahawan ternama Bonda Rozita ini memuat naik foto mahupun video kediaman miliknya yang sedia ada juga kediaman barunya yang masih dalam pembinaan.

Berikut perkongsian terbaru Yatie tentang perkembangan pembinaan rumah barunya yang kini dalam proses perlaksanaan.

“Lagi 10 tahun gambar ni jadi memori untuk Kak Yatie dengan anak-anak. Masa tu meraka dah dewasa pun. Usia Kak Yatie waktu tu dah 50 tahun.

“Sedikit yang Kak Yatie nak share dengan mereka yang planning untuk ada rumah di atas tanah kosong. Maybe korang dah tau, tapi saje share dengan yang lain.”

📌 Sekiranya planning untuk buat ASET, pastikan tanah dibeli di kawasan yang ada value. Dekat dengan fasiliti. Elakkan jenis high rise building (unless plan untuk disewakan) dan tanah pertanian. If memang itu je budget yang ada dan planning untuk rumah persaraan ok je. Sebab, rumah yang kita diami adalah liabiliti selagi belum cash. Kalau revalue untuk refinance in future, semua ini diambil kira untuk memastikan tanah tersebut bernilai atau sebaliknya.

📌 Ambil MLTT atau MRTT semasa apply loan ( ada beza yg dua benda ni ). If anything happen pada owner, rumah atau tanah auto cash. Kalau korang ambil MLTT, kelebihannya ada return waktu maturity nanti. Cuma kena bayar lebih sikit lah. Sbb MLTT ada hibah, saving dan coverage dalam insuran tu.

📌Masa nak beli tanah, minta copy geran. Pastikan bukan geran kongsi dan tiada sekatan. Sebab nanti tak boleh pindah milik. Kan dah susah.

📌 Kalau nak build up rumah atas tanah kosong, hirelah archictect. Mereka akan buat drawing, settle kan dokumen dgn PBT untuk dapatkan semua kelulusan sampai CCC. So bila nak jual rumah atau refinance, semua ni ada value. Baru bank akan nilai aset tu selayaknya.

📌 Hire lawyer sendiri dari awal start proses beli sampai siap buat rumah. Kena ada kontrak official dan due date bila projek akan handover. Agreements antara kita dan architect ( PAM agreement) serta kita dgn main contractor ( tender agreement ) adalah berbeza tau. Kita kena ada back up spy mengelakkan isu tak diingini.

📌 Kalau nak jimat interest dengan loan, kita kena planning untuk bayar cash selepas beberapa tahun. Makesure tanya dulu bank, berapa tahun kita boleh cash kan. Kalau tak, ada penalties. Dan bank tetap akan kira interest seperit 30 tahun berhutang. Sebab tu kena dapatkan info selengkapnya.

Moga perkongsian ini dapat membantu anda yanf bercadang untuk membina sendiri kediaman di atas tanah milik sendiri.